U Srbiji ima više od dva miliona vozila čija je prosečna starost 17 godina, a činjenica da većina ima euro 3 ili euro 4 motor i da reciklaža nije na zavidnom nivou, signal je da je neophodno raditi na rešavanju problema i podsticanju kupovine eko-vozila da bi se zagađenje smanjilo, rečeno je na javnoj debati "Upravljanje otpadnim vozilima u Srbiji" u PKS-u, piše novosadski "Dnevnik".\nMinistar zaštite životne sredine Goran Trivan najavio je da se narednih dana očekuje usvajanje pravilnika kojim će biti predviđene subvencije za kupovinu električnih i hibridnih automobila, kao jedna od mera za smanjenje zagađenja životne sredine u Srbiji. Ovih dana očekuje se i usvajanje uredbe kojom će biti predviđena podsticajna sredstva za reciklažu polovnih automobila koji se više ne koriste. Sve to će, kaže, doprineti tome da se unapredi stanje u oblasti životne sredine.\nTrivan je rekao i da u Srbiji reciklaža automobila nije na željenom nivou, i ukazao na nelogičnost da se za automobile koji se uvoze, a novi su, postoji obaveza da se plate ekološke takse i naknade, dok se za polovna vozila to ne plaća. Već smo u razgovorima o tome i pokrenućemo inicijativu da se to izmeni i da oni takođe plaćaju ekološku naknadu koju plaćaju uvoznici novih, rekao je Trivan.\nDirektor PKS-ovog Sektora za strateške analize, usluge i internacionalizaciju Mihailo Vesović je rekao da su se mnogi ekološki problemi nagomilali i da podaci po kojima prosečna starost automobila iznosi 17 godina ne zvuče dobro, što znači da ima i vozila starijih od 30 godina.\nVažno je da se u rešavanje ekoloških problema uključi stručna javnost, rekao je Vesović.\nPredsednik Srpske asocijacije uvoznika vozila i delova Miloš Petrović istakao je da predstavnici te asocijacije već godinama ukazuju na to da uvoznici novih vozila plaćaju ekološku taksu od 12.000 dinara po toni, a da fizička lica ne plaćaju taksu za polovnjake. Kaže i da je važno što je država prepoznala značaj podsticanja kupovine električnih i hibridnih vozila.\nNavodi podatak da je u Srbiji registrovano samo 48 električnih vozila i 342 hibridnih, što je, kaže – poražavajuće.\nNadam se da ćemo s ovom novom merom imati čistije automobile, i da će biti zabranjena vozila koje je Evropa zabranila jer, ako nisu dobri njima, nisu dobri ni za nas, rekao je Petrović.\nU Srbiju se svake godine uveze oko 30.000 novih putničkih vozila, 2019. ih je uvezeno 34.000, dok je polovnih pet puta više i ona su starija od 10-15 godina. Ako vozila stara 20 godina mogu da se legalno uvezu i voze, a onda imamo problem zagađenje, jasno je šta treba da se uradi, rekao je Petrović.\nKako je dodao, u Srbiji ima 2,2 miliona vozila, od tog broja je 1,9 milion putničkih, a 1,7 milion ima motor euro 3 ili euro 4. Ozbiljan problem, kako navodi, predstavlja to što 1,2 milion vozila neće moći da prođe tehnički pregled.


Gradonačelnik održao sastanak sa federalnim ministrom raseljenih osoba i izbjeglica - Živinice Čaršija\nGradonačelnik održao prvi radni sastanak sa ministrom prostornog…\n“U posljednih nekoliko godina poštivanje Aneksa 7 i nije baš u fazi poštivanja, kako bi trebalo biti. Iz tog razloga smo danas napravili ovakav jedan tematski sastanak sa svim predstavicima općina i gradova u kantonu, i sa Ministrom Federalnog ministarstva raseljenih osoba i izbjeglica Edinom Ramićem, u svrhu pokretanja ovakvog pitanja , te da vidimo šta možemo uraditi svi sa aspekta lokalnih zajednica. Govorilo se također o jednom veliko projektu koji će se realizovati u Gradu Živinice, a riječ je o izgradnji stambenih zgrada za raseljene osobe, vrijednosti od 12 miliona konvertibilnih maraka.\nTakođer, imali smo još nekoliko tema o kojima smo razgovarali, a tiču se direktno ljudi koji imaju status raseljene osobe a žive u Gradu Živinice, gdje smo željeli zaista pronaći način da pomognemo tim ljudima da se vrate na svoja ognjišta. U kontra razgovoru smo imali mogućnost povratka ljudi koj žive izvan Živinica, koji se nalaze raseljeni u RS-u, tako da zaista sve lokalne zajednice imaju slične probleme. Ovaj sastanak je bio izuzetno važan da bismo pomogli jedni drugima i u procedurama koje su izuzetno spore, te smatram da smo danas pronašli jedan urnek kojim ćemo olakšati svima kada je prohodnost povratka iz jednog u drugi dio bitna.\nGrad Živinice je zaista napravio jedan veliki iskorak, osim izgradnje stambenih objekata, mi smo napravili povratak dijela stanovništva iz republike srpske koji su izašli iz Živinica, te se ovih dana završava i jedan infrastrukturni projekat izgradnje puta i povratka srpskog stanovništva, dok je Brnjici već napravljeno nekoliko stambenih objekata, zahvaljujući komunikaciji s ministarstvom. Prenijeli smo sve ovo i na druge lokalne zajednice, te smatram da je ovo dobar put, i smatram da na ovakav način trebamo komunicirati i sa lokalnim zajednicama iz republike srpske .\nUkoliko budemo uspostavili takve odnose, te budemo imali mentorstvo i koordinaciju iz Ministarstva za raseljene osobe Federacije i RS-a mislim da ćemo izuzetno pomoći poštivanju Aneksa 7, a to jedan od preduslova da naša država uđe u Evropsku uniju.”, rekao je gradonačelnik Samir Kamenjaković.


Međusobne prozivke Dragana Đilasa i Zorane Mihajlović\nMeđusobne prozivke Dragana Đilasa i Zorane Mihajlović\nMinistarka energetike Zorana Mihajlović, u sinoćnjoj emisiji „Utisak nedelje“, na TV B92, rekla je da je gradonačelnik Beograda, Dragan Đilas, zadužio Beograd za 900 miliona evra.\nDragan Đilas, je danas u toku dana odgovorio putem pisane izjave medijima na prozivku ministarke Mihajlovićeve i poručio da njena izjava pokazuje dve činjenice – „prva je da ste dovoljno bezobrazni da govorite o stvarima o kojima ne znate apsolutno ništa, a druga da vam nije problem da obmanjujete javnost“.\n„Sramota je, gospođo Mihajlović, da neko laže. Naročito je velika sramota ako laže ministar u Vladi Srbije i potpredsednik trenutno najveće stranke u Srbiji“, naveo je Dragan Đilas u odgovoru.\n„Grad Beograd trenutno je zadužen za 400 miliona evra. To je, dakle, daleko ispod iznosa koji ste sinoć u Utisku nedelje naveli. A to samo znači da ste, gospođo Mihajlović, svesno slagali gledaoce želeći da nanesete štetu meni i timu koji predvodim, a koji ulaže ogromne napore da u teškim uslovima vodi ovaj grad“, poručio je on.\n„Što je još strašnije, netačne informacije izrečene su od osobe koja je član Vlade koja je ovu zemlju zadužila za preko četiri milijarde evra u prvih šest meseci svog mandata. A to je iznos deset puta veći od ukupnog zaduženja Grada Beograda“, naveo je Đilas.\nPrvi čovek DS-a je ministarki Mihajlovič na kraju dao savet koji, kako je naveo, „vredi mnogo više od 900 miliona evra“. „Prestanite da se ponašate kao da ste u opoziciji i počnite da se bavite poslom za koji vas je Narodna skupština izabrala“, poručio je Đilas.\nOdgovor Mihajlovićeve na pisanu izjavu Đilasa\nMinistarka Mihajlović je iz Stare Pazove poručila da „podaci govore da je dug Beograda svakako mnogo viši od 400 milona evra“.\nOna je pritom rekla da Dragan Đilas, kao gradonačelnik, nikada nije dao građanima Srbije i Beograda sve podatke o tome koliko košta jedan most sa pristupnim saobraćajnicama, kao i mnoge druge investicije.\nMihajlović je nakon današnje izjave Đilasa o dugovima grada Begrada rekla kako joj je “to ‘šibicarenje’ sa brojkama već poznato, jer je to isto pokazao i Đelić, kome je 300 hiljada i 30 hiljada nezaposlenih isto”.\nPoslanik DS u Narodnoj skupštini Božidar Đelić je sinoć takođe bio gost u Utisku nedelje. Najpre je govorio o 300.000 nezaposlenih za koje je odgovorna nova vlada, a kasnije se izvinio da je reč o 30.000 ljudi bez posla.\n“Suština je da je Beograd zadužen grad i da svi mi, kao i građani Beograda, treba da se izborimo sa tako velikim dugovima”, rekla je Zorana Mihajlović.


SAZNALI SMO kad je otvaranje Lidla u Borči - www.lobi-info.rs\nBojan K. 28. jula 2018., 11:57 4.2k Views 2 Komentara\nLidl je danas najveći diskontni trgovinski lanac u Evropi, sa tendencijom dinamičnog rasta koji svojim potrošačima nude robu široke potrošnje vrhunskog kvaliteta po najpovoljnijoj ceni.\nPočetkom juna je u Novoj Pazovi otvoren logistički centar Lidla, jedan je od najvećih objekata u Jugoistočnoj Evropi koji se prostire na više od 45 hiljada kvadratnih metara.\nTom prilikom je rečeno da će do kraja godine će biti otvoreno između 10 i 20 prodavnica širom Srbije.\nKao što mnogi znaju objekat u Borči je završen još prošle godine i spremno čeka nove komšije da ga posete.\nPrema saznanjima do kojih smo došli početkom septembra bi moglo da bude otvaranje Lidla u Borči i drugim mestima širom Srbije\nPrva Lidl prodavnica otvorena je 1973. godine u gradu Ludvigshafenu, a već krajem 80-ih godina postojalo je više od 460 prodavnica Lidla samo na području tadašnje Zapadne Nemačke.\nLidl danas postoji u 30 a trenutno je operativan u 28 zemalja Evrope i u Sjedinjenim Američkim Državama sa oko 10.500 prodavnica.\nNjihov osnovni cilj je da svojim potrošačima ponudi proizvode visokog kvaliteta po povoljnoj ceni.\nPrethodna objava Zbog novog pravilnika, svako drugo vozilo ne prolazi tehnički\nSledeća objava Detonacija uplašila sugrađane leve obale, ali i sve Beograđane\n28. jula 2018. at 14:46 Copy Link of a Comment\nNadam se da ce bit kvalitetni poput onih u Francuskoj i jeftiniji od onih u Grčkoj!\n22. septembra 2018. at 08:01 Copy Link of a Comment\nNadam se samo da će biti povoljan što se cena tiče kao što je to slučaj u Nemačkoj…ali čisto sumnjam, jer dok se svi ugrade svi artikli će biti daleko skuplji nego u drugim zemljama…primer je Metro.


REČI KOJE ĆE OHRABRITI MNOGE: Malala Yousafzai i Angelina Jolie poslale snažnu poruku mladima! (FOTO) - Magazin Balkan EU\nREČI KOJE ĆE OHRABRITI MNOGE: Malala Yousafzai i Angelina Jolie poslale snažnu poruku mladima! (FOTO)\nNajmlađa dobitnica Nobelove nagrade, Malala Yousafzai je putem svog Instagram profila podelila fotografiju sa slavnom holivudskom glumicom, Angelinom Jolie uz reči koje diraju srca.\nNaime, Malala je iskoristila ovu priliku kako bi se zahvalila Angelini i neprofitnoj svetskoj organizaciji za zaštitu ljudskih prava “Amnesty International” što su napisali knjigu za decu pod nazivom “Upoznaj svoja prava”.\n– Ponosna sam na svoju prijateljicu Angelinu Jolie i “Amnesty” što su napisali “Upoznaj svoja prava”, knjigu koja deci daje potrebno znanje i veštine da se suprotstave nepravdi u vlastitom životu i svetu koji ih okružuje – započela je Malala, koja je uputila snažnu poruku deci i mladima:\n– Imate prava koja su po statutu jednaka pravima bilo koje odrasle osobe. Niko nema pravo da vam naudi, da vas ućutka, da vam kaže šta da mislite ili verujete, ili da se ponaša prema vama kao da niste važni ili da vas spreči da u potpunosti učestvujete u društvu.\nOvaj gest nikog nije ostavio ravnodušnim, te je Malalina i Angelinina fotografija za kratko vreme skupila više od 300.000 lajkova.


Vreme 628 - Evropa i Balkan: Uzajamno propitivanje -->\nEvropa i Balkan >\nUprkos očiglednom zamoru od do sada najvećeg "talasa" proširenja EU-a, predsednik Evropske komisije Romano Prodi ponovio je prošle nedelje u Atini da su vrata Unije i dalje otvorena; za Balkan, međutim, "na dugi rok"\nBALKANSKE GLAVOBOLJE: Kostas Simitis i Romano Prodi\nSadašnja predsedavajuća Unije Grčka i njena naslednica Italija već su najavile već nameru da tokom ove godine otvore novu perspektivu za region Balkana u okviru osveženog dijaloga sa evropskom "petnaestoricom". U dubokoj senci mnogo krupnijih međunarodnih pitanja, a pre svega američke pretnje ratom Iraku, osnovne smernice balkanske politike EU-a se ne menjaju. Obnovljeno interesovanje za region "zabrinjavajuće tišine", gde ratovi jesu zamukli, ali ništa nije rešeno, kako ocenjuje ugledni konzervativni dnevnik "Katimerini", ima veze i s tim što u njemu prvi put treba da se pokažu opipljiva "čeda" evropske bezbednosne i odbrambene politike – policijske snage u Bosni, a vojne u Makedoniji.\nKONTROVERZE: To već samo po sebi pokazuje kontroverzu "evropske perspektive" zemalja sa dugoročnim stranim vojnim prisustvom, imajući u vidu osnovni politički zahtev za približavanje EU-U – demokratizacija, institucije i tržište. Ritam približavanja zemalja tzv. Zapadnog Balkana – Albanije i bivše Jugoslavije, osim Slovenije, zavisiće od njih samih, od ritma sprovođenja zahtevanih reformi i smanjivanja velikih socijalnih i privrednih razlika, kao i zatvaranja otvorenih političkih pitanja.\nUprkos povremenim zvaničnim deklaracijama, političko interesovanje za Balkan je u Grčkoj gotovo zamrlo u poslednje dve godine, ali je MIP u okviru spoljnopolitičkog programa predsedavanja EU-om pripremio "Agendu za stabilnost, razvoj i integraciju" Zapadnog Balkana u institucije EU-a. Okosnica dokumenta na 14 stranica je proces stabilizacije i asocijacije, ali se nigde ne spominju rokovi, o kojima se ni zvaničnici ne izjašnjavaju. Reč je prvenstveno o nastojanju da se zemlje regiona, a pre svega SRJ, animiraju na proevropskom kursu kao najprihvatljivijoj perspektivi, ali to je, prema nezvaničnim izjavama, i najveća glavobolja grčkih diplomata.\nBalkan se u dokumentu ocenjuje kao "ključni prioritet", delom zbog postignutog napretka, a delom zbog "krhkosti" stanja u regionu, gde zbog toga "EU mora sve više preuzimati vodeću ulogu" i održati region na visokom mestu na agendi dijaloga EU–SAD. S druge strane, narodima Zapadnog Balkana "mora biti vidljiva i pouzdana evropska perspektiva koja bi eventualno vodila i članstvu u EU" za šta bi zemlje regiona "trebalo da preuzmu i ispune obaveze utvrđene Procesom stabilizacije i povezivanja".\nŠEST PRIORITETA: Mir, stabilnost i razvoj demokratije prvi su od šest prioriteta EU-a na Zapadnom Balkanu, u okvirima utvrđenim Rezolucijom 1244 Saveta bezbednosti UN-a o Kosovu, Dejtonskim sporazumom o BiH, Ohridskim i Beogradskim sporazumom. To uključuje prekid sukoba, zalaganje za nacionalnu i versku trpeljivost, održavanje stranog bezbednosnog prisustva i ubrzavanje povratka izbeglica, kao i punu saradnju sa Međunarodnim krivičnim sudom za (bivšu) Jugoslaviju.\nDrugi prioritet je završetak započetog Procesa stabilizacije i asocijacije EU-a sa Hrvatskom i Makedonijom, koje su jedine potpisale, ali ne i ratifikovale sporazume o tome, i počinjanje tog procesa sa Albanijom, SRJ i BiH, a u tom okviru i "ohrabrivanje reformi" u svim tim zemljama. Premijer Simitis u dva navrata u poslednjih mesec dana nije isključio mogućnost da Hrvatska, kao "jasno evropska zemlja", bude prva koja će podneti zahtev za kandidaturu, možda čak pre leta, i možda čak biti i primljena 2007, zajedno sa sadašnjim kandidatima Bugarskom i Rumunijom. Preostali kandidat Turska, koja je pre 40 godina podnela zahtev za prijem, da bi joj status kandidata bio priznat tek pre tri godine u Helsinkiju, sledi svoj kurs koji će biti preciziran 2004.\nTreći prioritet je prilagođavanje Procesa stabilizacije i asocijacije promenama posle decembarskog prijema deset zemalja u EU. U tom procesu napredak svake zemlje biće procenjen na osnovu njenih rezultata u prihvatanju i primeni standarda EU-a, stav je Unije koja za to nudi i pomoć odgovarajućih programa.\nČetvrti prioritet EU-a u regionu je pokretanje "Procesa evropske integracije Balkana" tako što bi se uspostavio "nov politički forum" u dva pravca: povezivanja sa EU-om i razvoja regionalne političke saradnje. Odluka o tome biće donesena na zasebnom sastanku šefova država ili vlada pet zemalja regiona, zatim 25 zemalja EU-a, kao i Bugarske, Rumunije i Turske kao kandidata za prijem u EU. Pod neformalnim nazivom Zagreb II, sastanak će biti održan 21. juna na poluostrvu Halkidiki, dan posle samita EU-a (19-20. jun). Na prvi pogled, jedina razlika u odnosu na konferenciju održanu u Zagrebu 24. novembra 2000. jeste u tome što se ovoga puta ne spominje nikakav novac koji bi pomogao proces, a jedini pomak u tome je što je Hrvatska u međuvremenu potpisala Sporazum.\nKRHKI REZULTATI: Peti prioritet su inicijative za rešavanje "specifičnih pitanja" regiona: organizovanog kriminala, izbeglica, obnavljanja istorijskih i verskih spomenika, prikupljanja oružja. U istom okviru su i jačanje regionalne saradnje u energetici i izgradnji infrastrukture, podrška investicijama, smanjivanje nezaposlenosti, povećavanje trgovine među zemljama regiona. Poslednji, šesti prioritet je razvoj regionalne saradnje, posebno Procesa saradnje u jugoistočnoj Evropi.\nUprkos postignutom napretku u političkoj i privrednoj stabilizaciji na Zapadnom Balkanu, rezultati su "krhki", a sporazumi kojima su okončani sukobi "nisu uvek primenjeni na zadovoljavajući način". "Isključivost, nacionalizam i međunacionalna napetost i dalje su prepreke pomirenju i integraciji", piše u dokumentu u kojem se sukobi u Makedoniji 2001. pominju kao primer "lakog klizanja u krizu".\nŠto se tiče SRJ, donošenje Ustavne povelje i uspostavljanje unutrašnjeg tržišta Srbije i Crne Gore uslovi su za početak pripreme povezivanja sa EU-om. Potom bi Evropska komisija pripremila "Studiju izvodljivosti započinjanja pregovora" za sklapanje Sporazuma o stabilizaciji i povezivanju. Ukoliko ona bude pozitivna, Savet EU-a mogao bi razmotriti naredne korake, odnosno pozvati Evropsku komisiju da podnese nacrt direktiva za pregovore. Uslovi za uključivanje Kosova u Sporazum o stabilizaciji i asocijaciji tek treba da budu utvrđeni, uz puno poštovanje Rezolucije 1244.\nU ovom okviru, šef grčke diplomatije Jorgos Papandreu krenuo je ove nedelje u prvu, trodnevnu turneju u svojstvu predsedavajućeg EU-a po zemljama Zapadnog Balkana sa porukom da Unija nije izgubila ni interes ni interesovanje za region. Problem, međutim, izgleda nije u tome, nego u kakofoniji druge strane: prema mišljenju šefa Uprave za Balkan Aleksandrosa Maljasa, ono što nedostaje zemljama regiona jeste jasan odgovor na pitanje čime raspolažu i šta žele, kao i volja za međusobnu saradnju.\n"Ko vozi sam..."\nHolandija predsedava OEBS-om >\nDior i sirotinja


U periodu od 31. avgusta do 25. oktobra 2021. godine (osim ukoliko u međuvremenu ne budu bile donete druge mere), lica koja su u prethodnih četrnaest (14) dana boravila/tranzitirala u nekoj od zemalja sa liste D (u kojoj se nalazi i Srbija), u obavezi su da poseduju i na uvid stave sva 3 sledeća dokumenta:\n1. popunjen on-line formular za praćenje putnika (digital Passenger Locator Form - dPLF), u digitalnom ili štampanom obliku;\n2. "zeleni" sertifikat COVID-19, koji je izdat nakon završene vakcinacije ili ekvivalentan dokument, izdat od strane inostranih zdravstvenih organa nakon vakcinacije koju odobrava EMA* (Evropska agencija za lekove) - Pfizer-BionTech, Moderna, Astrazeneca, Johnson &Johnson;\n3. Negativan nalaz PCR ili antigenskog testa koji je urađen najviše sedamdeset dva (72) sata pre ulaska u Italiju.\n· podvrgne samoizolaciji i zdravstvenom nadzoru (tako što će obavestiti nadležni Dom zdravlja u Italiji kako bi se aktivirao zdravstveni nadzor), na adresi koja je naznačena u digital Passenger Locator Form - dPLF dokumentu, u periodu od pet (5) dana.\n· uradi dodatni PCR ili antigenski test, nakon pet (5) dana samoizolacije.\nCena od: 507€\nCena od: 709€\nAdams beach 5* - Aja Napa\nHURGADA - LAST MINUTE - Oktobar 2021 - Čarter & Air Cairo


Federalni prvoligaš ostao bez šefa struke - Sportske.ba\nFederalni prvoligaš ostao bez šefa struke\n24 Oktobra, 2021 10:25\nNogometni klub Travnik ostao je danas bez šefa struke Adnana Beganovića.\nBeganović je odlučio dati neopozivu ostavku na mjesto šefa struke nakon jučerašnjeg poraza njegove ekipe od Nk GOŠK.\nGOŠK je na piroti jučer savladao Travnik rezultatom 0:2, te je tako dodatno pogurao Travnik ka zoni ispadanja.\nTravnik se nalazi na 12. mjestu tabele sa 10 osvojenih bodova.\nGodine mu ništa ne mogu: Ibrahimović na pragu obaranja nevjerovatnog rekorda\nJose Mourinho u svom stilu: Kriv sam, ali nisam šu*ak\nNerman Fatić ostvario ranking karijere


Magazin START - U borbi protiv korupcije neophodna politička volja\nU borbi protiv korupcije neophodna politička volja\nSARAJEVO, 20. mart 2017\nPotpredsjednik Federacije Bosne i Hercegovine Milan Dunović kazao je danas da se protiv korupcije u BiH može boriti samo ako postoji politička volja, a dosada je očigledno nije bilo.\n- Bez političke volje idemo u korupciju samo dublje, jer to nije nešto što se dešava stihijski već planski - rekao je Dunović uoči konferencije "Institucionalna korupcija - Ima li snage koja joj se može suprotstaviti?" koju je danas u Sarajevu organizirao skup nevladinih organizacija, između ostalih, Transparency International (TI) u BiH.\nNeki od krivaca pojave korupcije u BiH su, smatra. centri moći u političkim strankama.\nDunović navodi da se u BiH pod pojmom korupcija podrazumijeva da se radi o institucionalnoj korupciji koja je u bosanskohercegovačkom društvu prisutna u svim porama u tolikoj mjeri da je gotovo nemoguće pričati o korupciji, a ne vezati je za institucije i političke centre moći.\n- Današnja konferencija je jako pozitivna, jer je to tema o kojoj treba konačno otvoreno da se razgovora - kazao je Dunović, dodajući da bez otvorenog razgovora ne možemo u potpunosti biti svjesni stanja u kojem živimo, kada se radi o korupciji.\nNaglasio je da je korupcija u BiH prisutna u gotovo svim oblicima, kao sukob interesa, uzimanje novca, plaćanje usluga, korupcija kroz javne nabavke, zloupotreba položaja, trgovina uticajem te da je postala sastavni dio naših života.\n- Tome se mora stati ukraj, ali se ne može stati ukraj ako o tom pitanju ne radimo ništa, ili još gore, ako o tome i ne razgovaramo, a u proteklih 20 godina to je bila česta pojava - zaključio je potpredsjednik FBiH.\nDodao je da je, kako bismo se usješno borili protiv korupcije, potrebno ojačati Tužilaštvo BiH, uz otvoren dijalog te uz isticanje koruptivnih radnji na svim nivoima, a sve to uz pomoć medija.\nPredsjedavajući Odbora direktora Transparency Internationala BiH Srđan Blagovčanin podsjetio je da ova nevladina organizacija godinama upozorava da je korupcija ključni problem bh. društva i države te da njihova istraživanja pokazuju da je korupcija postala sastavni dio političkih i ekonomskih procesa u BiH.\nKako je rekao, problem korupcije u BiH je taj što je to političko pitanje te da ga tako treba i tretirati, baviti se uzrocima, a ne posljedicama, kako je to dosada rađeno.\n- Ključno žarište problema korupcije leži u načinu na koji funkcioniraju političke partije. One se ponašaju kao klanovi koji kontroliraju sve procese u državi - smatra Blagovčanin.\nNapomenuo je da se zbog političkih pritisaka i uticaja ni pravosuđe ne uspijeva suočiti s problemom korupcije, odnosno da se ne uspijeva procesuirati korupciju, posebno onu političku.\n- Bojim se da je pred BiH dug i bolan proces suočavanja s korupcijom - zaključio je i dodao da su neke od indirektnih posljedica za BiH to da našu državu izbjegavaju investitori te da nemamo ekonomski rast.\nJoeri Maas iz Misije OSCE-a u BiH konstatovao je u uvodnom obraćanju da više nije pitanje to da li je korupcija problem već šta se može učiniti u borbi protiv nje.\n- Korupcija se često percepira kao zid preko kojeg ne možemo preći i kao nepremostiva prepreka, a ona to jednostavno nije - podvukao je.\nPo njegovim riječima, borba protiv korupcije se sastoji iz mnogih malih, ali izvodljivih koraka, učinjenih zajedno sa značajnom dozom liderstva i djelovanjem sopstvenim primjerom.\nZaključio je da je bitan faktor u borbi protiv korupcije politička volja, uz ocjenu da vodstvo vlada i parlamenata u cijeloj BiH sve više prepoznaje opasnosti i negativne efekte korupcije.\nRichmond Park Schools u BiH:Britansko iskustvo i najviši obrazovni standardi\nNasljeđujući škole od organizacije Global Education, Stirling Education sa sobom donosi značajno iskustvo britanskog obrazovanja kako bi pomogli isporučivati najviše obrazovne standarde, istovremeno usvajajući najbolje prakse iz Velike Britanije.\nU Bosni sutra snijeg, a u Hercegovini kiša i snijeg\nU Sarajevu će biti oblačno vrijeme sa snijegom. Tokom dana padavine slabe i u večernjim satima prestaju. Temperatura zraka između -4 i 0 stepeni.\nEUFOR će snimke iz zraka ustupiti BHMAC-u\nSnimke geografskih područja u BiH upotrebljavat će Centar za uklanjanje mina za realizaciju projekta “Državna procjena minski sumnjive površine u BiH 2018.-2019.” koji finansira Evropska unija.


Otvoren rekonstruisani prostor Službe izabranih doktora za odrasle u kotorskom Domu zdravlja – DOM ZDRAVLJA KOTOR\n16. Jula 2020. #Ostani #Doma\nOtvoren rekonstruisani prostor Službe izabranih doktora za odrasle u kotorskom Domu zdravlja\n„U proteklom periodu u potpunosti smo rekonstruisali sve segmente naše ustanove i time značajno unaprijedili i uslove za rad i kvalitet zdravstvenih usluga“, istakao je Kumburović.\n„Finansiranje, ove za nas veoma značajne investicije, obezbijedili smo iz sopstvenih sredstava i jednim dijelom iz budžeta Fonda za zdarvstveno osiguranje. Završena je komplenta rekonstrukcija sanitarnih prostorija sa zamjenom vodovodnih i kanalizacionih instalacija, elektro i telekomunikacionih instalacija. Urađeni su novi plafoni i medicinski podovi“, naveo je Kumburović.\n„Iskoristiću priliku da se zahvalim Vladi Crne Gore, Ministarstvu zdravlja i Fondu za zdravstveno osiguranje, koji su sa puno razumijevanja i senzibiliteta podržali sve naše projekte. Posebnu zahvalnost upućujem Opštini Kotor i predsjedniku Željku Aprcoviću, jer su u proteklom periodu, svojim donacijama, opremili sva tri parking prostora u krugu Doma zdravlja i oplemenili zelene površine, dok su za adaptaciju sanitarnih prostorija donirali pet hiljada eura. Ukupna vrijednost radova, koje je finansirala Opština je 30 hiljada eura“, kazao je Kumburović.\n„Naši sugrađani su imali razumijevanja i strpljenja i shvatili su da sve radimo zbog njih, što nam potvrđuju njihove svakodnevne pohvale, poruke podrške i povjerenja na čemu im se posebno zahvaljujem. Sve to nas obavezuje da nastavimo da unapređujemo našu ustanovu i ostvarujemo još bolje rezultate, kako bi naši sugrađani i brojni turisti u najsavremenijim uslovima dobili najkvalitetniju zdravstvenu uslugu“, rekao je Kumburović.\nINFORMACIJE Obavještenja Vijesti\nPrevious Post:Obavještenje o ishodu postupka nabavke male vrijednosti: Nabavka usluga i održavanja i popravke vozila ZU ,, Dom zdravlja Kotor” u periodu od godine dana ili do ugovorene vrijednosti


Mada je bilo planirano da se ove večeri izabere predsednik kluba posle ostavke Dušana Mijića, na vanrednoj sednica Skupštine je konstatovano da nije bilo dovoljno vremena da se izabere dugoročno i kvalitetno rešenje za tu funkciju, pa je formirana Radna komisija koja će, do izbora novog rukovodstva, privremeno preuzeti rukovođenje klubom.\nZa članove Radne komisije, većinom glasova su izabrani: Nenad Rončević (bivši član UO), Dušan Vlaović (bivši član UO), Dragan Veljkov (potpredsednik Skupštine), Milan Đukić (advokat) i Milan Đurić (sekretar Gradskog veća Novog Sada). Njihov primarni zadatak biće da naprave presek ekonomsko-finansijskog stanja u klubu, a istovremeno će imati ovlašćenja i vršiti poslove koji su statutom kluba namenjeni Upravnom odboru.\nČlanovi Skupštine su usvojili ostavku člana Nadzornog odbora Marka Petrovića i na njegovo mesto izabrali advokata Gorana Karadarevića.\nNova vanredna sednica najvišeg tela Vojvodine, na kojoj bi trebalo da se izabere predsednik kluba, biće održana za sedam do deset dana.


U to se uverio jedan od najvećih, a po mnogima i najbolji fudbaler današnjice Lionel Mesi, koji gde god se pojavi privlači ogromnu pažnju.\nNakon treninga kada krene ka svom domu, poslednje čemu se nada verovatno je crveno svetlo na semaforu. U takvim momentima ga često okruže navijači koji žele da se fotografišu s njim i da, se pohvale snimkom ili slikom na nekoj od društvenih mreža za deljenje istih.\nJedan takav snimak je i postao hit, a vezan je za situaciju koju je Argentinac imao nakon treninga, kada mu se na semaforu upalilo crveno svetlo.\nNjega su sa svih strana okružili navijači Barselone, a iako je Mesi pokušavao da zadrži osmeh na licu i do kraja ostane maksilano profesionalan, po gestikulaciji se videlo da mu je minut prošao kao večnost i da je jedva čekao da se skloni iz mase koja mu je okružila automobil. Okupljani navijači su mu skandirali, slikali ga i pominjali njegovog zemljaka Dijega Armanda Maradonu, koji je nedavno preminuo. Kada se na semaforu pojavilo zeleno svetlo, to je značilo i kraj ovog malog druženja.\nInače, Mesi iz Barselone su saopštili da će Mesi propustiti sutrašnju utakmicu protiv Ferencvaroša u Ligi šampiona, pošto je Kuman odlučio da odmori njega, Ter Štegena i Kutinja.


Pogledajte film "Put metala": Uspjesi bh. firmi u metalskom sektoru | Manager.ba\n"Svaka peta kuća ima neku svoju mini radionicu, ovaj gdje se bavi da neke svoje potrebe bravarsko- zavarivačkim radom tako da svaki radnik dođe i zatraži posao u 90 postp imao je neki dodir sa obradom metala. Je li to bilo ručno ili strojno bilo kako", istakao je direktor kompanije EDNA Metalworking iz Prijedora Milenko Kondić.\n"Put metala" nam poručuje da naše kompanije mogu napraviti iskorak, biti konkurentne na tržištu i prihvatiti moderne trendove razvoja ovog sektora. O ovome i drugim temama razgovarat će se na 7. Biznis forumu bh. dijaspore koji je podržao USAID, a koji će se održati u online formatu 14. aprila (Registracija: www.bit.ly/bhdiafor2021), priopćeno je iz Projekta "Diaspora Invest".\nUSAID projekat 'Diaspora Invest' nastavlja sa izradom uspješnih priča o investitorima iz bh....


IDEALAN ZA ONE KOJI ZNAJU ŠTA HOĆE: Uživajte u svakom trenutku uz novi Samsung Galaxy A9\n11.10.2018. 11:59h 11.10.2018. 12:03h\nSamsung Galaxy A9, napravljen za one koji vole da istražuju i uhvate svaki trenutak, prvi put na svetu predstavlja četvorostruku zadnju kameru.\nNovi pametni telefon kompanije Samsung dolazi sa nizom inovativnih funkcija. Uređaj će biti dostupan u Srbiji u drugoj polovini novembra.\n“Mi zaista razumemo potrebu za stvarnim inovacijama u dinamičnom svetu koji pokreće vizuelna komunikacija,” rekao je DJ Koh, predsednik i generalni direktor Divizije za IT i mobilne komunikacije kompanije Samsung Electronics.\n“Nadograđujući našu tradiciju u oblasti razvoja kamera za mobilne telefone, predstavljamo sledeću generaciju tehnologije u okviru cele Galaxy serije uređaja. Želimo da što većem broju korisnika omogućimo vrhunske inovacije. Drago nam je što to obećanje možemo da ispunimo, i što prvi put predstavljamo vodeću tehnologiju kamera za telefone na uređaju Galaxy A9”.\nDizajnirane da pojednostave život, funkcije Galaxy A9 kao što su Bixby , Samsung Pay i Samsung Health omogućavaju korisniku da iskoristi mnoge dobrobiti koje Galaxy A9 nudi a koje se odnose na mogućnost istovremenog obavljanja više različitih zadataka, uključujući i aplikaciju App Pair. Nastavljajući Samsungovu tradiciju prvoklasnog dizajna, Galaxy A9 je dostupan u tri jedinstvene boje: crna, plava i ružičasta , sa elegantnim ergonomskim dizajnom koji savršeno staje u jednu ruku i 3D zakrivljenom staklenom zadnjom maskom za vrhunski kvalitet i udobnost.\nZa više informacija o uređaju Galaxy A9, molimo posetite\nhttp://www.samsungmobilepress.com news.samsung.com/galaxy ili www.samsung.com/galaxy\n*Sve funkcionalnosti, odlike, specifikacije i druge informacije o proizvodu navedene u ovom dokumentu uključujući, ali se ne ograničavajući na dobrobiti, dizajn, cene, komponente, performanse, dostupnost i sposobnosti proizvoda podležu promenama bez prethodnog obaveštenja.


Potpredsednik Pokrajinske vlade, Đorđe Milićević je rekao da Pokrajinska vlada veliku pažnju poklanja energetici, energetski efikasnim objektima i obnovljivim izvorima energije. "Za projekte iz tih oblasti Pokrajinska vlada je u Budžetu AP Vojvodine izdvojila 175 miliona dinara bespovratnih sredstava, a dodatnih 90 miliona je obezbeđeno preko Uprave za kapitalna ulaganja AP Vojvodine za izgradnju energetski efikasnih objekata javnih ustanova kao što su škole, bolnice, obdaništa i slično", rekao je Milićević. On je naglasio da se svi ti projekti finansiraju u saradnji sa Republičkom vladom i lokalnim samouprava, te da ta sinergija daje najbolje rezultate.\nPredsednik Skupštine Grada Novog Sada, Zdravko Jelušić je rekao da je ta manifestacija pravo mesto da se šira javnost upozna sa tim šta rade, pre svega, nadležno ministarstvo i sekretarijat, ali sa tim šta Grad Novi Sad sprema na polju energetske efikasnosti. "Kad govorimo o energetici i investicijama moramo da shvatimo da je neophodno obezbediti investiranje za sve ono što podrazumeva zahteve koji se postavljaju pred energetski sektor i energetiku kao pojavu u savremenoj civilizaciji, zato je ovo pravo mesto da se zainteresovani upoznaju sa najnovijim dostignućima u svetu u ovim oblastima", rekao je Jelušić.\nMinistar rudarstva i energetike Aleksandar Antić izjavio je da je Srbija posle tri decenije ponovo počela da gradi velike energetske objekte. Antić je na otvaranju "Međunarodnih dana energetike i investicija", koji se šesti put održavaju na Novosadskom sajmu, istakao da je u toku izgradnja drugog bloka termoelektrane "Kostolac 2" snage 350 megavata. Po njegovim rečima posebno značajni za Vojvodinu su projekti u vezi sa izgradnjom energetskih postrojenja koja će koristiti energiju vetra, kao i objekti koji kao gorivo koriste biomasu i biogas.\n"Na taj način obezbedićemo proizvodnju više od 400 megavata energije na teritoriji Vojvodine. Kada je reč o objektima koji koriste energiju vetra, tu je situacija prilično dobra i očekujem da će tokom 2018. godine prvi od tih objekata biti uključeni u energetsku mrežu Srbije", rekao je Antić. Govoreći o obavezi da do 2020. godine 27 odsto energije mora biti proizvedeno iz obnovljivih izvora energije, Antić je naglasio, da u Srbiji, postoje kapaciteti za proizvodnju 24 odsto energije iz obnovljivih izvora energije i da će 2020. godine taj procenat biti predviđenih 27 procenata. "Vlada Republike Srbije je bespovratnim sredstvima pomogla izgradnju energetski efikasnih objekata u lokalnim sredinama i pokazalo se da je kod tih objekata ostvarena značajna ušteda u potrošnji energije koja iznosi i do 40 procenata", rekao je Antić. Ministar rudarstva i energetike, komentarišući danas otvorenu manifestaciju na Novosadskom sajmu, rekao je da su "Međunarodni dani energetike i investicija" pravo mesto na kom mogu da se razmene informacije i iskustva iz navedenih oblasti.\nMeđunarodne dane energetike i investicija Novosadski sajam je organizovao u saradnji sa Centralnoevropskim forumom za razvoj (CEDEF) i Sekretarijatom za energetiku, građevinarstvo i saobraćaj AP Vojvodine. Strateški partner je kompanija Generali osiguranje Srbija.


Stočarstvo - POLJOPRIVREDNIK specijalizovani list za selo\nVAKCINA NIJE UZROK UGINUĆA GOVEDA\nDatum kreiranja četvrtak, 03 avgust 2017 14:33\n* U malom broju slučajeva moguć je razvoj jake alergijske reakcije neposredno posle vakcinacije, ali svi problemi do kojih dođe nakon toga ne mogu se dovesti u vezu sa vakcinom, tvrdi dr Dejan Bugarski\nU Srbiji je u toku masovna vakcinacija životinja protiv virusnih bolesti kvrgave kože i plavog jezika. Reč…\nVEĆI STOČNI FOND\nDatum kreiranja četvrtak, 03 avgust 2017 14:09\n* Radaković tovi 14 bikova simentalske rase i želi da u štali bude više grla, a razmišlja i o bavljenju ovčarstvom\nSelo Beška smešteno je na blagim fruškogorskim padinama idealnim za voćarsku i vinogradarsku proizvodnju. Međutim, tridesetčetvorogodišnji…\nKako pomoći životinjama kada su ekstremno visoke temperature\nDatum kreiranja ponedeljak, 07 avgust 2017 09:31\nPostupanje sa životinjama na visokim temperaturama zahteva dobro planiranje unapred, preporuka je stručnjaka Uprave za veterinu Ministarstva poljoprivrede, šumarstva I vodoprivrede. Voditi računa o vremenskim prognozama i izradi plana delovanja u slučaju visoke do ekstremno visoke temperature je od…\nSMANJUJE SE PROIZVODNJA I POVEĆAVA SMRTNOST\nDatum kreiranja četvrtak, 20 jul 2017 13:29\nU uslovima visoke ambijentalne temperature, klimatizacija je jedini način da se održava temperatura u okviru zone udobnosti za kategoriju živine koja se gaji. Kada je spoljna temperatura 35 stepeni ili više, često je dovoljno spustiti ambijentalnu temperaturu za samo pet stepeni da bi se živina…\nVRUĆINA NE PRIJA NI GRLIMA NA PAŠI\nDatum kreiranja četvrtak, 20 jul 2017 13:26\n* Životinje treba pojiti i dohranjivati svežom, kvalitetnom hranom rano ujutro ili kasnije uveče\nU našim uslovima držanje domaćih životinja, posebno goveda i ovaca, bazira se na stajsko-pašnjačkom držanju. Korisnost pašnjaka je višestruka po zdravlje, kondiciju i reprodukciju…


Uhapšeni direktor "ugrađivao" se u kiriju » pressing.ba\nUhapšeni direktor "ugrađivao" se u kiriju\nSIPA je u operativnoj akciji kodnog naziva „Kapija“ na području Cazina uhapsila osobu zbog postojanja osnova sumnje da je počinila krivično djelo iz člana 383. KZ FBiH „Zloupotreba položaja ili ovlaštenja“ u vezi sa krivičnim djelom iz člana 380. KZ FBiH „Primanje dara i drugih oblika koristi“ .\nU okviru akcije „Kapija“ u toku su pretresi objekata na više lokacija na području Unsko-sanskog kantona s ciljem pronalaženja i privremenog oduzimanja predmeta koji mogu poslužiti kao dokaz u daljem postupku. Aktivnosti se realiziraju po naredbama Općinskog suda u Sarajevu i Kantonalnog tužilaštva Kantona Sarajevo, uz podršku policijskih službenika MUP-a Unsko-sanskog kantona.\nUhapšena osoba je Ermin Mujić. Prilikom hapšenja kod njega je pronađeno 25.000 KM za koje se sumnja da potiču od korupcije.\nMujić je prije tačno dvije godine imenovan na funckiju direktora Agrokomerca, kada je Vlada FBiH dala saglasnost Nadzornog odbora da bude imenovan na mandatni period od četiri godine.


FoNet | 16. jan 2020.\nAnadolija je navela da nema informacije o tome gde su odvedeni zaposleni, među kojima je jedan turski državljanin.\nTurska je podržavala svrgnutog egipatskog predsednika Muhameda Mursija i često kritikuje aktuelnog šefa države Abdela Fataha El Sisija.\nMinistarstvo spoljnih poslova Turske je osudilo policijski upad i zatražilo puštanje na slobodu radnika Anadolije, javlja AP.\nKomitet za zaštitu novinara (CPJ) pozvao je na njihovo hitno oslobađanje.\nOva organizacija saopštila je da je kontaktirala kancelariju glavnog državnog tužioca i Informacioni servis u Egiptu kako bi dobila više informacija o policijskoj operaciji, ali da još uvek čeka odgovore od tih institucija.\n„Novinari koji rade u Egiptu ne bi trebalo da rade u strahu da će biti iskorišćeni za političke razmirice među državama“, poručio je koordinator CPJ-a za Bliski istok Šerif Mansur.\nIz CPJ-a su dalje poručili da nadležne egipatske vlasti treba da hitno oslobode privedene zaposlene agencije Anadolija i da prestanu da koriste lažne optužbe zarad uznemiravanja i ućutkivanja medija.\nEgipat Hapšenje novinara Turska\n← Marić ugostio tužioca koji je odbacio prijavu protiv njega\nRegionalna platforma: Zaustaviti napade na novinare →


Tusk: Daleko smo od oduzimanja glasa i zamrzavanja fondova - Vijesti.me\nNE VJERUJE U DRAMATIČNE KAZNE\nPredsjednik Evropskog savjeta Donald Tusk je uvjeren da je još jako daleko eventualno oduzimanje glasa ili zamrzavanje evropskih fondova Poljskoj zbog ugrožavanja pravne države.\nTusk je za poljski nedjeljnik "Tigodnjik povšehni" naglasio da "u Evropskoj uniji živi ogromna nada da neće biti Polegzita".\n"U Briselu postoji ogroman višak nade, ne govorim o povjerenju jer ono je nažalost nestalo, da će Poljska ipak ostati u EU. Ali za mene nema nikakve sumnje da se za stranku Pravo i Pravda računa samo bilans fondova, a ignorišu se sve druge koristi (od EU) kao što je zajedničko tržište, pravna država, garancije bezbjednosti. Sve dok nismo neto platiše, za njih igra vrijedi", kazao je Tusk u intervjuu za taj liberalni katolički nedjeljnik.\nTusk, bivši premijer Poljske, apelovao je i na sunarodnike, i na Evropljane da "vole ovakvu EU dok je još imaju".\n"Požurimo da volimo EU dok je još imamo ovakvu kakva je. Unija je stvorena da u Evropi više ne bude rata i hvala bogu, to funkcioniše. Da ukloni suvišne barijere među državama. I to funkcioniše. Da postoji zona slobodne trgovine. I to funkcioniše. Svjestan sam kao malo ko da to povremeno ne funkcioniše kako treba. Ali, želite da imate vlast (u EU) zasnovanu na dijalogu? Onda ne očekujte da će presjecati Gordijeve čvorove", rekao je Tusk.\nPredsjednik ES izjavio je da ne očekuje u neko skorije vrijeme da Poljska protiv koje je EU zbog reforme pravosuđa 20. decembra aktivirala "nuklearnu opciju", član 7. Lisabonskog sporazuma, može po tom članu da ostane bez prava glasa u Uniji ili bez evropskih fondova.\n"Trenutno ne bih preterivao sa dramatičnim formalnim ili finansijskim kaznama. Do toga je još dalek put. Pravo i Pravda u svakom trenutku može da okonča taj spor ako se povuku iz izmena u pravosuđu", rekao je Tusk.\nPredsjednik Evropskog savjeta je upozorio da je Poljska jedan od rijetkih primjera privrednog uspjeha u EU i da stare članice prestaju da o njoj vode brigu kao o novoj, postkomunističkoj članici, već je sve češće posmatraju kao opasnu konkurenciju.\n"Zbog toga stare članice počinju da se ponašaju prema Poljskoj kao što se ponašaju međusobno. Povremeno nemilosrdno, svjesne da je to opasna konkurencija. Moramo da postanemo svjesni da članice EU prestaju da vode brigu o nama (Poljacima), a počinju da nam konkurišu", izjavio je Donald Tusk.


Iz opštinske kase 13 miliona za zapošljavanje u 2017. | Ist Media\nIz opštinske kase 13 miliona za zapošljavanje u 2017.\nObjavljeno 16. August 2017. at 9. March 2020. piše Ist Media\nBOR (IST Media, Aleksander Ilić) Predsednik opštine Bor Aleksandar Milikić i njegovi saradnici održali su sastnak sa predstavnicima borske Filijale Nacionalne službe za zapošljavanje gde je prezentovan Lokalni akcioni plana za 2017. godinu, za koji je izdvojeno 13 miliona dinara, kao mera aktivnog zapošljavanja.\nNajviše osoba bez posla će biti angažovano na javnim radovima, njih 90, po 25 na merama samozapošljavanja i za subvencije poslodavcima za teže zaposlive kategorije, a 20 lica će biti angažovano putem sticanja praktičnih znanja za nekvalifikovane. Za program stručna praksa od ovih sredstava izdvojeno je dva miliona dinara, a biće angažovano 10 lica.\n„Zainteresovanost je velika, tako smo i birali mere ove godine u Lokalnom planu zapošljavanja, jer prethodnih godina je najveće interesovanje bilo za javne radove i samozapošljavanje. Već smo počeli da primamo zahteve, a do kraja meseca ćemo organizovati još jednu obuku za samozapošljavanje, jer odslušana obuka je uslov da pojedinac podnese zahtev za ovu meru“, naglasila je Sonja Stanković, direktor Filijale Nacionalne službe za zapošljavanje u Boru.\nPrema rečima Aleksandra Milikića, predsednika opštine Bor, bitno je da je nakon nekog vremena opština Bor opet počela saradnju sa Nacionalnom službom za zapošljavanje. Upravo ovo i jeste model stvaranja ambijenta za otvaranje novih radnih mesta. Nažalost, u javnom sektoru je već prisutan maksimalan broj zaposlenih, trenutno to je negde preko 100, a taj broj će se kontrolisati „prirodnim odlivom“. Opština Bor ne može da primi nove zaposlene u javnom sektoru, tako da mladi ljudi treba da razmišljaju o nekom svom preduzetništvu.\nKonkursi za subvencije poslodavcima koji apliciraju za novac za teže zaposlive kategorije, kao i za nekvalifikovana lica za sticanje praktičnih znanja su otvoreni do kraja novembra, a konkurs za samozapošljavanje je otvoren do kraja avgusta. Prema evidenciji, u julu je u opštini Bor bez posla bilo malo preko 5.300 lica.


Kornavirus menja pravila: Slovenija od ponoći uvodi kontrole na granici sa Austrijom - Naši u svetu\nKornavirus menja pravila: Slovenija od ponoći uvodi kontrole na granici sa Austrijom\nObjavljeno 24/03/20 u 19:00\nSlovenija će od ponoći na granici s Austrijom početi kontrolu putnika zbog opasnosti unosa korona virusa, sličnu onoj koju već sprovodi na nekim graničnim prijelazima s Italijom, najavio je u portparol kriznog šstaba Jelko Kacin.\nOdluku o tome već je potpisao predsednik slovenačke vlade, a nadzor će se provoditi na 13 kontrolnih točaka, nekadašnjih graničnih prelaza s Austrijom, kazao je Kacin i dodao da primena odluke počinje u ponoć, prenosi Hina.\nStranim državljanima koji samo prolaze kroz Sloveniju za ulazak će trebati odgovarajuća potvrda da nisu pozitivni na korona virus i to ne stariju od tri dana, a meriće im se i telesna temperatura koja ne sme prelaziti 37,5 stepeni.\nOsim toga, pri pregledu ne smeju imati vidnih znakova oboljenja gornjih respiratornih organa, naveo je Kacin.\nTa odredba se ne odnosi na slovenačke državljane koji se vraćaju u domovinu, a koji imaju drugi režim, kao i dvojni slovenački ili austrijski državljani koji imaju zemlju na drugoj strani granice.\nBiće dopušteni hitni i humanitarni prelazi, kao i transport roba u tranzitu u konvojima, pojasnio je Kacin.\nNovih 11 zaraženih u Republici Srpskoj\nAustrija: Broj aktivno obolelih pao na 377, evo koliko je ukupno do sada, a koliko je…


Odluka šefa države da građanima Srbije koji se prijave za pomoć podeli po 60 evra i penzionerima po 110 je nerazumna i neprimerena, rekao je ekonomista Ljubomir Madžar.\nOn je za Betu rekao da je “potpuno irelevantno da li u budžetu ima novca ili nema, a nema jer se država zadužuje i raste javni dug“.\n“Ako je inspiracija za tu odluku socijalna podrška, ona mora da bude selektivna, a ne frontalna, s obzirom na ‘belu kugu’ i demografsku situaciju u Srbiji. Time se diskriminišu porodice s natprosečnim brojem dece”, rekao je Madžar.\nMadžar je rekao da je opravdano zaduživati se zbog troškova, izazvanih pandemijom, “ali ne i zbog ovakve vrste pomoći bez presedana u svetu”.\nDodao je da nema objašnjenje zašto se donosi ista odluka o pomoći građanima i penzionerima koja je doneta i u proleće 2020. godine, pred izbore, i stručna javnost ju je kritikovala.\n“Odluka o podeli 100 evra punoletnim građanima prošle godine izgleda da je bila motivisana dobijanjem glasa na izborima, a zašto je ponovljena ista greška zna samo gospodar Srbije, ali po razumnoj pretpostavci to je učinjeno kako bi se avansirali glasovi na budućim izborima”, rekao je Madžar.\nOn je ukazao da je neracionalno deliti pomoć i penzionerima na takav “ad hok” način jer “ima penzionera sa visokom penzijom, a ovom odlukom su svi izjednačeni”.\n“Ako se želelo da se pomogne penzionerima to se radi izmenama zakona”, rekao je Madžar.


Град наставља са суфинансирањем обнове фасада стамбених јединица и наредне године – Grad Užice\nDrugu godinu za redom Grad Užice izdvaja sredstva iz budžeta za sufinansiranje obnove fasada stambenih objekata na svojoj teritoriji. Zamenik gradonačelnika Užica Nemanja Nešić je ovim povodom naveo da „pored rešavanja ključnih strateških problema sa kojima se Grad suočava, obnova fasada je nešto što ovo gradsko rukovodstvo potencira“.\nNaredne godine je u gradskom budžetu planirano 10 miliona dinara za sufinansiranje obnove fasada\n„Ove godine su na ovaj način obnovljene fasade na pet objekata. Od ukupno 8 miliona dinara, koliko je bilo planirano u gradskom budžetu za sufinansiranje obnove fasada, u ove svrhe je potrošeno oko 4 miliona, zbog nedovoljnog broja zainteresovanih stambenih jedinica“, rekao je Nešić i dodao da je za narednu 2019. godinu budžetom predviđeno 10 miliona dinara za ovaj projekat, pa će građani moći, ukoliko iz nekih razloga nisu protekle i ove godine iskoristili ovu pogodnost, to da urade i u toku sledeće godine.\nZgrada u Ulici Dimitrija Tucovića pre obnove fasade\nIsta zgrada posle obnove\nDejan Nijemčević, direktor JP Stan koje izvodi radove na četiri od pet objekata koji su dobili sredstva od Grada za sufinansiranje obnove fasade, je naveo da ovo preduzeće već godinama pruža podršku građanima tako što im u situaciji kada nemaju dovoljno sredstava za određenu investiciju daje mogućnost otplate investicije na više mesečnih rata. Na taj način uz podršku JP Stan građani realizuju i projekte energetske efikasnosti ali i projekte uređenja i obnove fasada.\nDejan Nijemčević direktor JP Stan\n„Od četiri objekta koliko JP Stan radi u okviru ovog projekta, završili smo ovaj na Glavnoj ulici dok su svi ostali u završnoj fazi radova. Najzahtevniji posao je bio na zgradi u Ulici Marije Mage Magazinović gde je investicija vredna 7,5 miliona dinara, ali se i na tom objektu radovi privode kraju. Preostala dva objekta na kojima naše preduzeće izvodi radove su u Vidovdanskoj ulici i u Krčagovu“ – rekao je Nijemčević.


Policija ubila osumnjičenog za ubistvo dječaka u Foči - FILTER\nMuškarac iz sela Zavait, koji je osmnjičen za ubistvo devetogodišnjeg dječaka, ubijen je oko ponoći jer je pokušao da aktivira eksplozivnu napravu, potvrdio je Srni portparol Tužilaštva u Trebinju Srđan Vukanović.\nPolicija je ubicu locirala u domu Šumskog gazdinstva “Maglić” i pokušala ga uhapsiti, a nakon što je odbio da se preda i pokušao da upotrijebi eksplozivnu napravu, usmrtili su ga pripadnici Policijske uprave Foča i Žandarmerije.\nVukanović je demantovao da je osumnjičeni imao taoca.\nSrna nezvanično saznaje, u pitanju je duševno oboljelo lice čiji su inicijali B.T, koji je juče poslijepodne usmrtio dječaka, rođenog 2012. godine, pucavši na automobil na regionalnom putu Zavait-Čelebići.\nTags: Ubistvo Foča\nPrethodna Voljeni patrijarh Pavle: Skromnost, vrlina, dobrota i život po Jevanđelju\nSledeća U Crnoj Gori zabranjene proslave i svadbe, zatvaraju se noćni klubovi


Zbog direktorske fotelje stopirani projekti u RS - Impuls\nObjavljeno: Četvrtak, 31 Maj 2018 08:42\nBANJALUKA - Vlada Republike Srpske je na juče održanoj sjednici zatražila informaciju od Uprave "Elektroprenosa BiH" o svim projektima koji su obustavljeni na teritoriji RS.\nKako tvrde u Birou za odnose s javnošću, svi ti projekti odobreni su od strane Upravnog odbora i Skupštine akcionara kompanije, ali nikad nisu realizovani.\n"Vlada RS od generalnog direktora, Uprave i Upravnog odbora kompanije zahtijeva hitno dostavljanje detaljne informacije o broju penzionisanih radnika kompanije u proteklih šest mjeseci, razlozima zbog kojih nije došlo do popunjavanja na ovaj način oslobođenih radnih mjesta, te o statusu sprovedenih konkursnih procedura za prijem radnika u kompaniji", navedeno je u saopštenju.\nIstaknuto je da je Vlada donijela zaključak u svojstvu jednog od njegova dva akcionara, u kojem traži da informacija treba sadržavati podatke o sadržaju, statusu, razlozima nesprovođenja, te finansijskoj vrijednosti svakog pojedinačnog projekta i datume odobrenja projekata.\n"Vlada RS od Uprave kompanije zahtijeva hitno dostavljanje detaljne informacije o statusu članova Uprave kompanije, odnosno periodu isteka njihovih mandata, kao i pravno tumačenje svih implikacija koje iz postojeće situacije po kompaniju mogu proisteći", naveli su oni.\nDodali su i da Vlada od Uprave kompanije zahtijeva hitno deblokiranje prethodno odobrenih investicionih projekata, a Ministarstvo pravde zadužuje da joj u što kraćem roku dostavi detaljnu informaciju o svim raspoloživim mogućnostima zaštite prava i interesa RS.\nMatan Žarić, direktor "Elektroprenosa BiH", kaže da ne može komentarisati zaključke Vlade dok ih ne prouči, ali da mu je poznata suština problema u vezi sa statusom projekata koji nisu realizovani i statusom Uprave i novog zapošljavanja.\nKako ističe, suština je da je Fadil Novalić, premijer FBiH, blokirao njegov reizbor za direktora, iako je on prošao na konkursu od strane komisije, nakon što mu je istekao direktorski mandat u decembru prošle godine.\n"Komisija je mene predložila, Upravni odbor je izglasao, ali onda je Novalić odbio dati saglasnost meni iako mi je premijerka RS dala saglasnost, ne navodeći konkretan razlog zbog čega je on tako učinio. I sad smo tu gdje jesmo i čekamo da se to riješi", kaže on.\nDodaje da se sve odluke unutar kompanije donose konsenzusom, odnosno da svih šest članova Uprave mora dati saglasnost, i to je razlog što nema ni novih zapošljavanja, kao ni rješenja pitanja Uprave.\nPodsjećanja radi, u SDA tvrde da je sada na redu da Bošnjak bude na čelu tog preduzeća, zbog čega su blokirali svaki drugi izbor. Tom prilikom je Novalić Skupštini dioničara poslao dopis "Informacija tijelima upravljanja 'Elektroprenosom'", u kojem je istakao da je Žarić izgubio povjerenje dioničara iz FBiH, te da u skladu s tim više ne može obavljati tu dužnost. Prije Žarića u prvoj fotelji "Elektroprenosa" sjedio je Srbin Dušan Mijatović.\nKrivične i prekršajne sankcije\nVlada RS je na juče održanoj sjednici utvrdila Prijedlog zakona o izvršenju krivičnih i prekršajnih sankcija RS, kojim se usklađuje dosadašnji sistem izvršenja krivičnih sankcija s novim krivičnim i prekršajnim zakonodavstvom RS.\nVlada je prihvatila Informaciju o procesu ažuriranja Liste prioritetnih projekata za oblast saobraćaja u BiH, te je usvojena Informacija o makroekonomskim pokazateljima i pokazateljima poslovanja u oblastima prerađivačke industrije, koje su u nadležnosti Ministarstva industrije, energetike i rudarstva.\n"Fizički obim industrijske proizvodnje u periodu januar - decembar 2017. godine je rastao po stopi od 1,4 odsto u odnosu na isti period 2016. godine, pri čemu je prerađivačka industrija zabilježila rast proizvodnje od 6,5 odsto", saopšteno je u Birou. Dodaju i da raste proizvodnja prerađivačke industrije prema učešću u prerađivačkoj industriji.


RTS :: Srpski koreni Andrea de Vida, 1. deo\nRadio Beograd 1 Srpski koreni Andrea de Vida, 1. deo\nPred vama je priča iz serijala „Potomci“ u kome tragamo za srpskim korenima širom sveta. Početak ove nesvakidašnje porodične priče jeste događaj o kome se gotovo ništa ne zna. Tog 8. juna 1948. godine na liniji Beograd-Sarajevo otet je civilni avion. Pilot je bio primoran da pređe Jadran i sleti u Bari, u Italiji. Među otmičarima je bila Spomenka Tomović, majka našeg večerašnjeg gosta, koji govoreći o Beogradu kaže: „Doživljavam ga kao grad u kome su moji koreni“. I dodaje: „To još više oseća moj sin“.\nŽivotnu priču Andrea de Vida, investitora i finansijskog stručnjaka iz Italije, u kojoj se kao na filmskoj traci smenjuju slike iz ratne i posleratne Jugoslavije, zabeležili smo u Milanu, u njegovoj porodičnoj kući.\nAutor serijala „Potomci": Nataša Jokić\nUrednik emisije: Gordana Gligorić


Trgovina ljudima u Evropi povećana za 18 odsto | atina\nTrgovina ljudima u Evropi povećana za 18 odsto\nTrgovina ljudima u Evropi povećana je za 18 odsto u periodu 2008-2010. u odnosu na prethodne godine, a ukupno 23.632 osobe su bile žrtve trgovine ljudima, saopštila je u ponedeljak Evropska komisija.\nMeđutim, u posmatranom periodu je za 13 odsto smanjen broj procesuiranih slučajeva trgovine ljudima, piše u izveštaju Evropske komisije.\nEvropska komesarka za unutrašnje poslove Sesilija Malmstrem izrazila je razočaranost što se, i pored alarmantnih podataka, "samo u nekoliko zemalja primenjuju zakoni za borbu protiv trgovine ljudima" i pozvala na poštovanje tih zakona.\n"Teško je zamisliti da u slobodnim i demokratskim zemljama EU desetinama hiljada ljudskih bića može da bude uskraćena sloboda i da su eksploatisani...Ali, to je tužna istina, a trgovina ljudskim bićima je svuda oko nas, bliža je nego što to mislimo", rekla je komesarka Malmstrem.


KONZUL apartman Novi Beograd, Savada, Belvil\nKONZULapartman Beograd, Uroša Martinovića, Novi Beograd\nParking: garaža na upit, +5 EUR/dan\nRezerviši apartman "KONZUL"\nSmešten na drugom spratu zgrade koja je završena 2016. godine, KONZUL predstavlja odlično rešenje kratkoročnog smeštaja za dvoje koji žele da borave u blizini Savskog keja i Belvila. Sam apartman se sastoji iz lepog predsoblja u kome je veliki ugradni garderober, lepog kupatila sa kadom i najvećeg dnevnog boravka otvorenog kocepta. U njemu je vrlo umešno spakovana dobro opremljena kuhinja, funkcionalno odeljena od ostatka prostorije pultom za doručak. Ostatak prostorije zauzima jedna udobna klubska fotelja, plavozelene boje, trpezarijski sto sa dve stolice, francuski ležaj sa uzglavljem i polica sa televizorom.\nApartmani na dan u Savadi su po mnogo čemu dobar izbor ako želite smeštaj na Novom Beogradu. Renomirani tržni centar Delta City je na svega pet minuta hoda, dok je Savski kej i njegovo mnoštvo splavova na nekih desetak. U proletnjim i letnjim mesecima to je dodatni plus pošto možete stići i do beogradskog mora, Ade Ciganlije, prijatnom vožnjom rečnim taksijem koja traje 3 minuta. Veza sa drugim delovima grada je dobra pošto nekoliko različitih linija i vidova gradskog prevoza staje u krugu od svega par stotina metara. Inače, na upit je dostupno i parking mesto u garaži zgrade (koje se doplaćuje). Ukoliko tražite nov apartman za dvoje u novoj zgradi na Novom Beogradu, sa garažom, KONZUL je jedan u nizu dobrih izbora koje možete napraviti.\nklima uređajkablovska TVfrancuski balkon liftbežični internet Centralno grejanjegaraža mikrotalasna rernakada


Faktor | Grujičić pozvao Srebreničane da glasaju: Vučić je pružio ruku Bošnjacima, iako je "izveden atentat na njega"\nGrujičić pozvao Srebreničane da glasaju: Vučić je pružio ruku Bošnjacima, iako je "izveden atentat na njega"\n01.04.2022. / 14:00\nNačelnik Općine Srebrenica Mladen Grujičić pozvao je stanovnike Srebrenice koji imaju državljanstvo Bosne i Hercegovine i Srbije da izađu na nedjeljne izbore u Srbiji i glasaju za predsjedničkog kandidata Aleksandra Vučića i listu SNS-a.\nVEZANI TEKST - Tabaković o "uvozu glasača" iz RS-a u Srbiju: Dodik vraća uslugu Vučiću za Srebrenicu\nGrujičić je istakao da se ne zaboravlja da je Vučić pružio ruku pomirenja i saradnje i Bošnjacima, ali i da je "izveden atentat na njega u Potočarima za koji niko nije procesuiran".\nPozvao je "građane sa pravom glasa u Srbiji da glasaju za Vučića i SNS jer je to garancija mira, saradnje, prosperiteta i novih projekata na ovom prostoru i Srebrenici".\n- Ukoliko je stabilna i snažna Srbija, jača je i Republika Srpska i Srebrenica, a to garantuje izbor Vučića za predsjednika - poručio je Grujičić.\nVeliki broj stanovnika Srebrenice ima dvojno državljanstvo i imaju pravo glasa na izborima u Srbiji 3. aprila koje će ostvariti na biračkom mjestu u Bratuncu ili u Srbiji.\nPočetkom ove godine, predsjednik Stranke slobode i pravde Dragan Đilas objavio je snimak na kojem se vidi kako SNS Aleksandra Vučića "uvozi glasače" iz Republike Srpske u glavni grad Srbije uoči izbora kao i šemu prijavljivanja novih "stanovnika" Beograda.\nU posebnoj kancelariji u bivšoj veterinarskoj stanici u Srebrenici, svake subote o čemu je Faktor već pisao, bile su ogromne gužve. Srbi koji žive u Srebrenici upisivali su se za ekspresno dobijanje srbijanskog državljanstva kako bi u nedjelju 3. aprila glasali za Vučića.\nMladen GrujičićSrebrenicaizboriSrbijaAleksandar Vučić\nU fazi razmatranja


Brisel bi da zakoči Severni tok 2 - Bizlife.rs\nBrisel bi da zakoči Severni tok 2\n07:05 Beograd, 07/05/2018\nUprkos činjenici da ruski Gasprom nastavlja da isporučuje sve više gasa Evropskoj uniji, pa je u Nemačkoj dostignut rekordan izvoz od oko 51 milijardu kubika, Brisel i dalje na sve načine pokušava da umanji zavisnost zemalja EU od ovog plavog energenta.\nPoslednji u nizu osporavanja da se EU ogreje o ruski gas, koga definitivno jedino ima dovoljno, je zaustavljanje gradnje gasovoda Severni tok 2, projekata za koji je Evropska komisija pre samo mesec dana dala saglasnost.\nOvaj gasovod koji Nemačka uprkos sankcijama gradi s Rusiojom, jer zna kolike su potrebe za gasom, pogotovo posle odluke da se gase pojedine nuklearke, EU bi i ovaj gasovod da stavi pod Treći eneregetski paket, odnosno da Rusija ne može da bude i vlasnik cevi i gasa.\nOvakva težnja Brisela je utoliko nelogičnija ako se zna da cevi Severnog toka 2 idu po dnu mora, a ne po konpnu, a svako ko se razume u gasne prilike zna da morski put ne može biti obuhvaćen Trećim energetskim paketom, pa samim tim ne može da važi ni za Severni tok 2.\nOvim gasovodom je planirano da poteče 55 milijardi kubika gasa godišnje kao i da transport krene naredne godine. Ukoliko bi komisija EU ovaj predlog -trećeg energetskog paketa, iako on ne ide teritorijom EU, već vodama Ekskluzivne ekonomske zone Baltika, usvojila, odredbe Trećeg automatski bi i dugoročno (na najmanje 20 godina) obuhvatila i sve druge uvozne gasovode u EU, počev od Severnog toga 1, preko cevi koje ispod Mediterana idu do Evrope iz Alžira, Tunisa i Libije, kao i svim budućim gasovodima.\nPredlog je, jasno, donet i usmeren zbog gasovoda Severni tok 2, gde bi njegova EU deonica bila izložena odredbama razdvajanja proizvođača od snabdevača gasa, prava pristupa trećoj strani i transparentnih tarifa.\nVlasničko razdvajanje i pristup treće strane nisu problemi za Severni tok 2, jer je vertikalno integrisana kompanija kakva je Gasprom podesna za ispunjenje ovih uslova. Osim toga Gasprom ima i dalje monopol na izvozu gasa, pa nema straha od trećih snabdevača koji bi želeli korišćenje njegovog gasovoda.\nenergetika severni tok gasprom gasovog


Sarajevo potpisalo trogodišnji ugovor s talentovanim golmanom\nSarajevo je ozvaničilo saradnju s talentovanim golmanom Adnanom Kanurićem. Ugovor je potpisan na tri godine.\nFudbalski klub Sarajevo i 20-godišnji golman Adnan Kanurić danas su potpisali trogodišnji ugovor. Kanurić je trenirao sa “Divovima” u prethodnom periodu ali komplikaciju pri njegovoj registraciji uzrokovala je greška u FIFA TMS sistemu.\n“Drago mi je da smo napokon uspjeli da realizujemo transfer i da sam i zvanično član Fudbalskog kluba Sarajevo. Sa ekipom sam već par mjeseci i o ovom kolektivu i atmosferi imam samo riječi hvale, te se nadam da ću boje kluba braniti i u zvaničnim utakmicama u što skorijem periodu” – rekao je Kanurić za sajt kluba.\nTalentovani golman je i mladi reprezentativac Bosne i Hercegovine, a u dosadašnjoj karijeri je nastupao za LASK iz Linca, Red Bul Salcburg, SA Dojc, Fortunu Keln, Stouk siti, te Sered iz kojeg je i došao na “Koševo”.\nPrethodni članakJedan od najlegendarnijih poteza u istoriji košarke danas slavi 24. rođendan (VIDEO)\nNaredni članakBešiktaš u pravoj goleadi protiv Bašakšehira potvrdio kandidaturu za titulu (VIDEO)


Evropski izveštaj o saobraćajnoj nezgodi – da ili ne i kada? – VOZZi blog\nEvropski izveštaj o saobraćajnoj nezgodi – da ili ne i kada?\nPost author By A. B.\nNo Comments on Evropski izveštaj o saobraćajnoj nezgodi – da ili ne i kada?\nEvropski izveštaj je standardni obrazac koji se koristi u celoj Evropi i validan je umesto policijskog izveštaja. Međutim postavlja se pitanje kada treba popuniti ovaj obrazac a kada je ipak neophodno pozvati policiju.\nKoliko god bili dobar vozač, uvek se može desiti pad koncentracije i tada dolazi do saobraćajne nezgode.\nBilo da ste saobraćanu nezgodu izazvali Vi ili drugi učesnik u saobraćaju, najbitnije je ostati pribran.\nKada se popunjava Evropski izveštaj o saobraćajnoj nezgodi a kada ipak morate da pozovete policiju?\nEvrposki izveštaj o saobraćajnoj nezgodi popunjava se isključivo kada su zadovoljena sledeća tri uslova:\n-svi učesnici u nezgodi se slažu oko toga ko je kriv\n-šteta nije velika (manja od 200.000 dinara).\nMeđutim, ukoliko niko ne želi da prizna krivicu, moraćete da pozovete policiju da izvrši uviđaj.\nZbog velikog broja slučajeva u kojima je došlo do ozbiljnih komplikacija kod naplate štete savetujemo Vam da ipak pozovete policiju umesto da popunjavate ovaj izveštaj ukoliko se Vaša i priča drugog učesnika u saobraćajnoj nezgodi ne poklapaj u svakom detalju.\n1.Ukoliko u nezgodi ima povređenih – ZOVITE POLICIJU\n2.Vi i drugi učesnik u nezgodi ne možete da se usaglasite oko toga kako i zašto je došlo do nezgode – ZOVITE POLICIJU\n3.Procenjujete da je šteta veća od 200.000 dinara – ZOVITE POLICIJU\nČak i kada su ispunjeni svi uslovi za popunjavanje Evropskog izveštaja o nezgodi ipak zovite policiju (i popunite Evropski izveštaj).\nZvuči nelogično, ali čak i uslučajevima kada ste se sa drugim učesnikom u saobraćajnoj nezgodi usaglasili oko krivice, povređenih nema i šteta je manja od 200.000 dinara ipak zovite policiju. Policija u tim slučajevima ne treba da vrši uviđaj, već samo da sačini službenu belešku tj. da utvrdi stanje na terenu, da li je neko od vozača pijan ili nema dozvolu i slično.\nVi popunjavate Evropski izveštaj o nezgodi i on se uz gore pomenutu policijsku službenu belešku podnosi osiguravajućoj kući krivca za nezgodu.\nOvako ćete otkloniti sumnju da je udes bio namešten – policija je utvrdila da je do udesa došlo u vreme i na mestu koje ste naveli u izveštaju, provereno je da li su vozači bili pod uticajem alkohola, da li su svi imali odgovarajuće isprave i sl.\nDakle policiju zovemo u svakom slučaju!\nSvakako, ukoliko nema povređenih, šteta je manja od 200.000 dinara i usaglasili ste se ko je krivac, popunjavate Evropski izveštaj o saobraćajnoj nezgodi a policija sačinjava službenu belešku. Ukoliko neki od ova tri uslova nije zadovoljen onda se radi uviđaj.\nNikada nije na odmet da obezbedite i dodatne dokaze\nKako se u praksi dešavaju razne komplikacije, dobro bi bilo da pre pomeranja vozila napravite dosta fotografija (i video zapisa) iz raznih uglova, iz blizine i daljine kako biste imali što više dokaza, ukoliko je moguće obezbedite i svedoka ukoliko slučaj ipak završi na sudu.\nVažno je znati da su kazne velike ukoliko nemate izveštaj u automobilu.\nSvaki vozač je u obavezi da ima izveštaj. Ako Vas policija uhvati da ga nemate, kazna je od 10.000 do 50.000 dianra.\nGde se nabavlja Evropski izveštaj o saobraćajnoj nezgodi?\nIzveštaj možete nabaviti u filijali osiguravajuće kuće ili u agenciji koja se bavi registracijom vozila.\nSada znate u kojim slučajevima se popunjava Evropski izveštaj o saobraćajnoj nezgodi. Međutim, kada do najgoreg dođe, mnogi shvate da popunjavanje izveštaja baš i nije tako jednostavno što zbog njegove kompleksnosti što zbog pretrpljenog stresa. Zato VOZZi tim korak po korak objašnjava Kako popuniti Evropski izveštaj o saobraćajnoj nezgodi.\n← Nova godina – nove funkcije u VOZZi aplikaciji! → Kako popuniti Evropski izveštaj o saobraćajnoj nezgodi


Obnovljen još jedan urbani džep na Savskom vencu | Grad Beograd\nObnovljen još jedan urbani džep na Savskom vencu\nNa inicijativu građana obnovljen je još jedan urbani džep na Savskom vencu. Rekonstruisani park na uglu ulica Alekse Bačvanskog i Mladena Stojanovića na Dedinju obišla je danas predsednica opštine Savski venac Irena Vujović.\nOna je istakla da je sanacija ovog prostora primer kako inicijative građana uz podršku opštine mogu da se ostvare.\n– Ovaj park je bio u jako lošem stanju jer se tu donedavno nalazila oronula drvena konstrukcija, koja je bila nebezbedna za građane – rekla je Vujovićeva, naglasivši da je inicijativu za uređenje ove javne površine pokrenulo nekoliko stotina građana.\nDodajući da je u fokusu uređenje parkova, urbanih džepova, igrališta i sportskih terena na celoj teritoriji Savskog venca, ona je podsetila da je tokom prošle godine na Savskom vencu obnovljeno pet dečijih igrališta i da su izgrađena dva nova.\n– Trudićemo se da svaki kvart dobije po jedno novo igralište, gde će deca i mladi imati prostor za igru i rekreaciju, a stariji sugrađani mesto za odmor i druženje. S tim u vezi, nova igrališta i sportske terene će uskoro dobiti građani u Ulici Slavka Ćuruvije, gde su radovi u toku, a za nekoliko dana kreće i uređenje sportskog terena u Sitničkoj ulici – rekla je Irena Vujović, posebno ističući da su građani najveći inicijatori svega što se radi na Savskom vencu.\nNa mestu zapuštenog prostora na Dedinju nikao je moderan kutak koji će služiti građanima da kvalitetno provedu svoje slobodno vreme na otvorenom. Uklonjena je oronula drvena konstrukcija, a postavljene su staze od behaton ploča, betonski stolovi za šah, klupe za sedenje, česma, sistem za navodnjavanje travnatih površina i izvedeni su zemljani radovi.


Poziv za učešće u javnom projektu „Priče između zidova“ - Kulturni kišobran\nMačej Kuzminski ponovo u Beogradu\nProgram „Šta kustosiranje može/treba da bude“ poziva na učešće u javnom projektu „Priče između zidova“ umetnice Džesfi Dženg, koji realizuje kroz projekat Novim putevima u budućnost (As you go…roads under your feet, towards the new future) u saradnji sa Narodnom bibliotekom Bor.\nReč je o participativnom dugoročnom projektu kojim se prikupljaju privatni zapisi o iskustvu života u „novoj normalnosti” koje svi delimo i od njih gradi rastuću arhivu koja bi se mogla reprodukovati u različitim sredinama. Dobrodošli su prilozi iz celog sveta, bez ograničenja kada je reč o jeziku, formi, dužini zapisa ili prebivalištu autora.\n„Kroz ovaj dugoročni projekat, iznova razmišljam o jazu između onlajn i oflajn svetova kao o novoj teritoriji koja određuje, preispituje i izaziva distancu između društvenosti i solidarnosti u vremenima poput ovog. Kroz kolektivni čin, ovaj projekat podstiče fizičko zajedništvo teksta, tako što sakuplja paralelne realnosti učesnika i izlaže ih u javnom prostoru. Pothranjujemo izlive sopstva u formi zajednice, bez obzira na međusobne razdaljine”, rekla je umetnica Džesfi Dženg.\n– Pišete kako provodite dane, o čemu razmišljate ili šta osećate, bez obzira na dužinu zapisa i na bilo kojem jeziku;\n– Svoje zapise pošaljete na: [email protected] ili poštom, na adresu: Narodna biblioteka Bor, Moše Pijade 19, 19210 Bor, sa naznakom „Za priče između zidova”, ili ih donesite lično u Narodnu biblioteku Bor.\nKonkurs, priče, Projekat


UEFA pred ukidanjem finansijskog fer-pleja\nZbog posljedica virusa korona na fudbalske klubove širom Evrope, UEFA pravi korake ka ukidanju limitacije na troškove klubav, piše “TalkSport”.\n“Ukidanje finansijskog fer-pleja se najozbiljnije razmatra unutar UEFA-e već duže vrijeme, situacija s virusom korona je samo ubrzala taj cijeli proces. Ne može se ni ta odluka sprovesti preko noći i jednim klikom omogućiti klubovima da troše neograničena sredstva. Krovna kuća evropskog fudbala pokušava naći model koji će biti održiv, a neće zabranjivati upumpavanje finansija u klubove” – rekao je italijanski novinar Tankredi Palmeri za “TalkSport”.\nIza kulisa UEFA priprema ono čega se mnogi od klubova već godinama unazad plaše, a to je pravljenje dodatne razlike između najbogatijih i ostalih klubova Evrope.\nPrethodni članakMikel o čuvenom meču protiv Barselone: “Nastao je haos u tunelu i svlačionici”\nNaredni članakDe Brujne i Lukaku čine savršen tandem u reprezentaciji Belgije


Banka Poštanska štedionica kupila Komercijalnu banku Banjaluka – Plodna Zemlja\nBanka Poštanska štedionica A.D. Beograd i Кomercijalna banka AD Beograd potpisali su ugovor o kupoprodaji Кomercijalne banke a.d. Banjaluka.\nUgovor su u Beogradu potpisali Bojan Кekić, predsednik Izvršnog odbora Banke Poštanska štedionica i Vlastimir Vuković, predsednik Izvršnog odbora Кomercijalne banke Beograd.\nКupoprodajna transakcija trebalo bi da bude finalizovana na Banjalučkoj berzi po dobijanju saglasnosti regulatornih tela: Agencije za bankarstvo Republike Srpske, Narodne banke Srbije i Кomisije za zaštitu konkurencije Republike Srbije.\nNakon toga Banka Poštanska štedionica steći će 100 odsto učešća u Кomercijalnoj banci a.d. Banjaluka, o čemu će klijenti biti blagovremeno obavešteni.\nBojan Кekić, predsednik Izvršnog odbora Banke Poštanska štedionica istakao je da je u narednom periodu osnovni strateški cilj Banke ostvarivanje dugoročno održive profitabilnosti uz poboljšanje već stabilne tržišne pozicije na srpskom bankarskom tržištu. Banka je u prethodnom, petogodišnjem periodu najpre stabilizovala poslovanje, a od 2019. godine krenula u intenzivan rast i razvoj čime su stvoreni ekonomski i finansijski preduslovi da ove godine napravi iskorak time što će započeti poslovanje i na susednim tržištima u formi akvizicija.\n„Nakon preuzimanja Кomercijalne banke Beograd od strane NLB d.d, u Republici Srpskoj ne postoji nijedna banka sa većinskim kapitalom iz Republike Srbije. Strateško pozicioniranje Banke Poštanska štedionica, kao najveće domaće banke sa 100 odsto državnim vlasništvom i jasno artikulisanim državnim interesom, komparativna je prednost na tamošnjem tržištu. Tradicionalno poverenje klijenata iz Republike Srpske u kompanije i institucije Republike Srbije tu prednost mogu samo da ojačaju, posebno u segmentu poslovanja sa stanovništvom u kom je Banka Poštanska štedionica lider na srpskom tržištu“, rekao je Bojan Кekić, dodajući da će Banka Poštanska štedionica na najbolji mogući način izaći u susret klijentima koji posluju i u Republici Srbiji i u Republici Srpskoj, dodatno imajući u vidu da je Republika Srbija i najveći spoljnotrgovinski partner Republike Srpske.\n„NLB Grupa, čija je članica i Кomercijalna banka Beograd, prisutna je na sedam tržišta Jugoistočne Evrope, uključujući i Republiku Srpsku, kao sistemska bankarska grupacija. Na svim tržištima posvećeni smo izgradnji moderne, digitalizovane i efikasne banke, kao i tome da NLB Grupa postane regionalni šampion“, istakao je Vlastimir Vuković, predsednik Izvršnog odbora Кomercijalne banke i dodao:\nTagoviBanka Poštanska štedionica Komercijalna banka Prodaja


Korekt company - Kome treba CTW-16\nSvima koji imaju sisteme za grejanje i hlađenje. Uvek kada se voda koristi kao provodnik toplote ili hlađenja, CTW-16 je poželjno rešenje. Voda sadrži minerale, krečnjak i druge nečistoće koji se tokom vremena rastvaraju i stvaraju prevlaku na cevima izmenjivača toplote ,itd. Ovi zagađivači stvaraju izolacioni sloj unutar cevi. Tokom vremena ovi slojevi se zgušnjavaju i značajno redukuju efikasnost. Da bi se ipak postigao željeni efekat mora se povećati potrošnja vode, ulja ili energije. Na ovaj način i industrijska postrojenja i privatne kuće troše energiju jednaku godišnjoj proizvodnji nekoliko elektrana. Kada govorimo o uštedi energije, može se mnogo više učiniti od samog prebacivanja na niskoenergetske sijalice i instaliranje štedljivih tuševa. Imajte na umu da se CTW-16 može koristiti bilo gde, gde se voda koristi kao sredstvo za grejanja ili hlađenje.\nZgrade vlade, bolnice, škole...\nCTW-16 se može koristiti za čišćenje sistema hlađenja i grejanja. CTW-16 takođe pomaže kod uklanjanja bakterije legionela iz sistema cevi.\nU svim privatnim kućama / domovima CTW-16 može se koristiti za čišćenje sistema grejanja i vodovodnih cevi koje su se ponovo zapušile zbog npr.kreča, rđe.\nU industriji je važna efikasna proizvodnja, a kontinuiranim korišćenjem CTW-16 za čišćenje različitih sistema u industriji, kompanija ima benefit povoljnije ekonomije i efikasnije proizvodnje.\nMnogi hoteli obično imaju veće troškove za grejanje i hlađenje. Ovo je u nekim slučajevima zbog toga što su im cevi začepljene dugi niz godina, a zatim se kontinuirano čiste CTW-16 kako bi smanjili operativne troškove.


Vlada u odgovoru Fridom hausu Srbiju još više ocrnila\nPolitika Autor:Nova21. maj. 202012:51 > 13:14\nNakon što je Vlada prošle nedelje objavila detaljan odgovor na to što je Fridom haus "skinuo" Srbiji 0,25 poena u jednoj oblasti i time je spustio u kategoriju hibridnih režima, nema naznaka da će se otvoriti i rasprava oko toga kako se uopšte došlo do situacije u kojoj je Srbija na samoj granici između države koja se može nazvati demokratskom i one koja tu privilegiju nema, piše European Western Balkans.\nKada je Srpska napredna stranka došla na vlast 2012. godine, prosečna ocena Srbije na skali Fridom hausa od 1 do 7 bila je 4,36, što ju je svrstavalo u kategoriju polu-konsolidovanih demokratija. Od tada, ova međunarodna organizacija nije zabeležila napredak ni u jednoj od sedam oblasti koje prati, već samo nazadovanje – pre najnovijeg umanjenja rezultata u oblasti korupcije, Srbiji je od početka vlasti SNS-a u pomenutih sedam oblasti ocena revidirana čak deset puta, i to svaki put naniže, piše EWB.\nProsek ocena sedam oblasti, u koje spadaju izborni uslovi, sloboda medija, sudstvo i druge, sada iznosi 3,96. Drugim rečima, niže od granice koja razdvaja polu-konsolidovane demokratije i hibridne režime, koja se nalazi na 4.\nVlada je pokušala da pobije najnovije smanjenje, tvrdeći da u oblasti korupcije nije došlo do daljeg pogoršavanja. U tu svrhu citirala je izveštaje drugih međunarodnih organizacija, koji Srbiju (još) nisu spustili u kategoriju koja označava države u kojoj su demokratske institucije u najvećoj meri fasada autoritarne vlasti. Fokus na pitanje da li je Srbija zaslužila poslednju reviziju ocene je poput drveta od kojeg se ne vidi šuma. Šira slika glasi da, uz Fridom haus i druge organizacije, i izveštaji na koje se poziva sama Vlada beleže dugogdišnje nazadovanje Srbije u oblastima demokratije, vladavine prava i slobode medija.\nŠta kažu izvori na koje se Vlada poziva?\nJedan od indeksa na koji se Vlada poziva u svom odgovoru Fridom hausu jeste Bertelsmanov indeks transformacije, koji Srbiju trenutno rangira u kategoriju “defektne demokratije”.\nGodfri zabrinut zbog novih ocena Fridom hausa o Srbiji\nVukosavljević: Fridom haus ne otkriva rupu na saksiji\n„U izdanju Bertelsman fondacije (Bertelsmann Stiftung), nezavisnog i nepristrasnog think thank-a, Bertelsmanov indeks političke transformacije (BPT Index) analizira i poredi procese transformacije prema demokratiji širom sveta“, stoji u odgovoru Vlade Srbije.\nTačno je da Bertelsmanov indeks ne svrstava Srbiju u kategoriju hibridnih režima – ona u ovom rangiranju i ne postoji, već se njen ekvivalent zove „izrazito defektna demokratija“ – ali to ne menja činjenicu da je Srbija 2014. na Bertelsmanovom indeksu imala ocenu 8 od 10, a sada ima ocenu 7.\nRazvijene demokratije nisu uključene u ovo rangiranje, već najviše ocene imaju donedavni nedemokratski režimi koji su se uspešno demokratizovali. Srbija, kako kaže ovaj indeks, kreće se u suprotnom pravcu.\nOblast u kojoj je Bertelsmanov indeks transformacije zabeležio jedan od najvećih padova od dolaska SNS-a na vlast jeste podela vlasti. Srbija je u ovoj oblasti 2014. imala ocenu 8 (od 10), a sada ima ocenu 5. Ovaj, kako sama Vlada kaže, nezavisan i nepristrasan tink tenk (istraživački centar), poprilično direktno opisuje trenutnu podelu vlasti u Srbiji.\n„Stanje konstantno ugrožavaju namere predsednika Aleksandra Vučića, koji u praksi ima više moći nego što mu ih Ustav dodeljuje. Predsednik ima uticaj na sve druge grane vlasti i stavlja sebe u žižu donošenja odluka i javnih politika. Ovo ugrožava sistem kočnica i ravnoteža, institucije i vladavinu prava. Takođe otvara prostor za spori rast autoritarnog režima u Srbiji“, stoji u izveštaju Bertelsman fondacije za Srbiju 2020. godine.\nPad sa ocene osam na ocenu pet u poslednjih šest godina zabeležena je u još jednoj oblasti – slobodni i pošteni izbori.\nOpisujući predsedničke izbore 2017. godine, Bertelsmanov izveštaj navodi da su međunarodni posmatrači ukazali na to da su „pritisci na glasače i zaposlene u državnim strukturama bili vrlo prisutni, nadzorni mehanizmi neefikasni a medijsko izveštavanje neuravnoteženo. Pored kandidata vladajuće koalicije, bilo je malo pristupa javnim servisima za kandidate drugih političkih partija“.\nU ovom izveštaju je, od dolaska Srpske napredne stranke na vlast, zabeležen pad i u kažnjavanju zloupotrebe javne funkcije, radu demokratskih institucija, posvećenosti nosilaca vlasti demokratiji, kao i slobodi izražavanja.\n“Nezavisnost i politički pluralizam medijskog sistema su opali poslednjih godina. Ovo je rezultat predominantnosti određenih grupa, opadajućeg životnog standarda, netransparentnog vlasništva nad medijima i njihovog finansiranja, slabe finansijske osnove mnogih privatnih medija i, samim tim, zavisnosti od poslovnih i političkih interesnih grupa”, stoji u izveštaju Bertelsman fondacije, koja pominje i kontroverznu kupovinu televizija O2 i Prva krajem 2018. godine.\nSveukupno gledano, od 2012. do danas, ovaj nezavisni i nepristrasni istraživački centar je od 18 oblasti koje mere političku transformaciju Srbije ka demokratskoj zemlji, zabeležio napredak u jednoj (društveni kapital je sa 6 porastao na 7). Nazadovanje je zabeleženo u 13, a stagnacija u četiri.\nJoš jedan indeks koji Vlada Srbije navodi u svom odgovoru Fridom hausu jeste Indeks demokratije Istraživačke jedinice časopisa Economist (Economist Intelligence Unit Democracy Index). Na ovoj listi Srbija nije u kategoriji hibridnih režima, koje Ekonomist uvrštava u svoj indeks, već u kategoriji manjkavih demokratija.\nMeđutim, i ovde važi isti zaključak – ukoliko se sadašnji trend nastavi, samo je pitanje vremena kada će i Indeks demokratije Srbiju uvrstiti u hibridne režime. Trenutno naša zemlja ima ocenu 6,41 (od 10), a ukoliko padne ispod 6, uslediće promena kategorije. Pre šest godina, prosečna ocena Srbije iznosila je 6,71. Srbija nije zabeležila nijedan napredak od tada.\nU pokušaju da dokaže da Srbija od prošle godine nije zabeležila nazadovanje u borbi protiv korupcije, Vlada se u svom odgovoru pozvala i na izveštaje Evropske komisije o napretku naše zemlje na putu ka članstvu u EU, u kojoj stoji da je u ovoj oblasti ostvaren “ograničen napredak”.\nKao što je naš portal pisao u posebnom tekstu, iza diplomatskog izraza „ograničen napredak“ stoji konstatacija da je određeni zakonski okvir izmenjen i unapređen, ali da u tom trenutku Evropska komisija ne može dati sud o njihovoj primeni u praksi (što je suština svakog zakona) i poziva se Vlada da hitno unapredi rezultate u oblasti borbe protiv korupcije. Ista ocena stoji makar od 2015. godine, a da li Vlada smatra da građani treba da se zadovolje održavanjem statusa kvo kada je reč o borbi protiv korupcije zasebno je pitanje.\nMeđutim, čak i pogled na prethodne izveštaje Evropske komisije, koji ne mere stanje u različitim oblastima brojčano i uglavnom koriste diplomatske izraze kada opisuju situaciju u Srbiji, može se primetiti nazadovanje u stanju demokratije.\nCeo tekst možete pročitati na sajtu European Western Balkans\ndemokratijafreedom houseizveštajVlada Srbije


Fleg liga Srbije: Dve pobede i poraz inđijskih "flegovaca" | Meridian Indians\nPrvi od tri turnira u okviru grupe “Sever” Fleg lige Srbije održao se danas u Inđiji. “Vukovi” iz Beograda, “Panthers” iz Pančeva i “Legionaries” iz Sremske Mitrovice odigrali su svoje prve mečeve na startu nove sezone, a postignuti su sledeći rezultati:\nVukovi – Indians 30:32\nLegionaries – Panthers 48:12\nLegionaries – Vukovi 20:12\nIndians – Panthers 34:0\nIndians – Legionaries 6:27\nPanthers – Vukovi 12:40\nNajuspešniji na današnjem turniru bili su branioci titule, mitrovački “Legionari” koji su zabeležili tri pobede. Indiansi su pobedili Pančevce i Beograđane, ali su u poslednjem meču izgubili od Mitrovčana. S obzirom na oslabljenost našeg tima, konkurenciju i sistem takmičenja, Indiansu su ostvarili vrlo dobar rezultat koji daje nadu da će i u narednim rundama takmičenja biti razloga za zadovoljstvo i uspeh.\nStanje na tabeli u grupi “Sever” posle prvog turnira je:\nLegionaries Sremska Mitovica (3:0)\nIndians Inđija (2:1)\nVukovi Beograd (1:2)\nPanthers Pančevo (0:3)\nNaredni turni igra se u Sremskoj Mitrovici sledećeg vikenda (5/6. maj).


Kako su Srbi umešani u Trampov poraz - sve je počelo u Kanadi\nPortal B92 je 13.11.20 objavio tekst pod naslovom:\nAmerički predsednik Donald Tramp optužio je kompaniju "Domion voting sistems" da stoji iza krađe 2,7 miliona glasova za njega na predsedničkim izborima.\nTramp je pokrenuo masovnu kampanju, mahom među njegovim pristalicama, teorijom da iza njegovog poraza na izborima stoji prevara u brojanju glasanja.\nNe samo što je tu kompaniju optužio da je ukrala glasove koji pripadaju njemu, nego da je te glasove pripisala protivničkom kandidatu Džou Bajdenu.\n"Demokrate oduševljene organizacijom izbora"\nPredsednik SAD Donald Tramp nastavio je da ređa optužbe na Tviteru povodom rezultata predsedničkih izbora rekavši da su "demokrate sada oduševljene na koji način su izbori organizovani".\n"Godinama su nam demokrate propovedale kako je američki izborni sistem nesiguran i namešten. Sada govore kako je fantastičan posao uradila Trampova administracija napravivši najsigurnije izbore ikada. Zapravo, to jeste tačno, osim izbornih rezultata. Namešteni su!", napisao je Tramp na Tviteru.\nKakva kompanija je u pitanju\nKompanija Dominion osnovana je u Kanadi, a srpski mediji pisali su o njoj nakon predsedničkih izbora u SAD, najviše o tome da je tim programera iz Srbije zaposlen u njoj.\nNaime, taj tim je u kompaniji "Dominion voting” osmislio softver koji se koristi za elektronsko glasanje, uglavnom u Americi, Aziji i Kanadi.\nNjihove mašine broje oko 40 odsto američkih glasova, i to u 28 američkih država. Upravo na spisku tih kompanija su Arizona i Džordžija, za koje Tramp tvrdi da su sporne po brojanju glasanja.\nPodsetimo, u Džordžiji je, zbog male razlike u broju glasova za Trampa i Bajdena, najavljeno i ručno brojanje glasova.\nU Arizoni, koja nosi 11 elektorskih glasova, vodi Džo Bajden sa 49,4, naspram Donalda Trampa, koji za sada ima 49 odsto glasova.\nU kompaniji zaposleni inženjeri sa FON-a i ETF-a\nSoftver kompanije Dominion voting sistems brojao je glasove i na američkim izborima 2016.\nOva kompanija ima svoje predstavništvo u Beogradu za celu Evropu.\nFirma je osnovana 2003. godine u Torontu, a jedan od osnivača je Srbin koji se školovao u Kanadi. Kancelariju u Beogradu su osnovali 2005. godine.\nKompanija koristi softver EMS (Election Management System), a čine ga platforma Democracy suit i glasački uređaj ImageCast.\nPrvi proboj, posle Kanade, kompanija je imala u SAD, kada je 2007. savezna državna Njujork prešla sa elektro-mehaničkih sistema sa polougama na ImageCast seriju glasačkih uređaja, pisao je svojevremeno PC Press.\nPored klasičnih programskih jezika, poput C+, C#, Jave, u pojedinim slučajevima, rekli su iz kompanije, “poželjno je i poznavanje elektronike, pošto kompanija razvija i hardver uređaja za glasanje”.\nNa njihovom sajtu piše da je Democracy suite – EMS sistem koji ceo izborni “provlači” kroz jedinstvenu bazu podataka. Nudi mogućnosti da se “organizuje” odnosno izgradi sistem izbora, da se glasa, broje glasovi, izveštava o rezultatima, a radi i reviziju sopstvenih rezultata, radi sigurnosti glasanja.


Bobar banka gubi 18 miliona KM zbog fiktivnih radničkih kredita? – ASinfo Portal\n– Odbor povjerilaca zatražio izuzeće sudije Božane Gužvić\n– U šest presuda Okružnog privrednog suda iz Bijeljine iz decembra 2017. godine prvostepeni sud pogrešno utvrdio činjenično stanje\n– Radnici Bobar banke bili fiktivno zaduženi za oko 12,2 miliona KM, sud presuđuje u njihovu korist\nBIJELJINA – U strahu da bi Bobar banka u stečaju mogla da izgubi 18 miliona KM potražujući dugovanja po osnovu kredita radnika i građana, Odbor povjerilaca zatražio je da se sudija Božana Gužvić izuzme iz svih parničnih postupaka.\nOdluka je uslijedila nakon razmatranja izvještaja o naplati spornih potraživanja po kreditima od zaposlenih radnika Bobar banke u stečaju, a stečajni upravnik Goran Lalić o ovom zahtjevu obavijestiće advokate. Samo od 256 radnika banka potražuje oko 12,2 miliona KM koliko je samo fiktivno podijeljeno zaposlenima u vidu kredita.\nU izvještaju od 25. januara, koji je uputio Odboru povjerilaca i stečajnom sudiji, a koji je u posjedu CAPITAL-a, Lalić je istakao da je Bobar banka sudskim putem od 2015. godine pokrenula naplatu spornih potraživanja po kreditima od 256 radnika banke, ističući da su ukupna potraživanja po ovom osnovu 12,2 KM. Do ovog datuma advokatima su isplaćeni troškovi od oko 1,1 milion KM, dok su sudske takse koštale oko 475.000 KM.\n„Na osnovu do sada dostavljenih presuda od strane Okružnog privrednog suda, sud je donio šest presuda u korist korisnika kredita, a protiv Bobar banke u stečaju, na šta se banka posredstvom ovlaštenih advokata žalila Višem privrednom sudu u Banjaluci 10. januara ove godine“, naveo je stečajni upravnik.\nLalić podsjeća da je Vrhovni sud RS 30. novembra prošle godine odbio reviziju presude Okružnog suda u Bijeljini, pa postoji vjerovatnoća banka izgubi sve sporove u vezi potraživanja kredita od radnika.\n„Takođe, Bobar banka u stečaju neće moći na osnovu takvih presuda refundirati već isplaćene advokatske troškove i sudske takse, te bi mogla biti izložena i plaćanju dodatnih troškova u slučaju da se ovakvi postupci suda nastave. Naša procjena sudskih troškova ide na dodatnih 500.000 KM, ali i troškova advokata zastupnika tuženih u iznosu većem od 2,5 miliona KM“, kazao je Lalić.\nNa osnovu dosadašnje procjene presuda, Bobar banka je izložena potencijalnom gubitku od 18 miliona KM, smatra Lalić.\nStečajni upravnik obavijestio je Odbor povjerilaca i stečajnog sudiju da je Banka prinuđena da koristi sva zakonom dozvoljena sredstva za prinudnu naplatu putem suda, kako bi bila u mogućnosti da naplaćuje potraživanja na osnovu pravosnažnih sudskih rješenja ili da ulaže žalbe, revizije ili apelacije na rješenja sudova koja su protiv interesa Bobar banke u stečaju.\nKljučne riječi:&nbsp&nbspbobar banka, bozana guzvic, fiktivni krediti, goran lalic, izdvajamo, odbor povjerilca, vazno\nSAD: Predstavnički dom usvojio budžet, skinuta blokada


FBiH: U protekla 24 sata registrirano 638 slučajeva COVID-19, prijavljen 21 smrtni ishod - Federalno ministarstvo zdravstva: COVID19\nFBiH: U protekla 24 sata registrirano 638 slučajeva COVID-19, prijavljen 21 smrtni ishod\nObjavljeno: 01.12.2021 ; Ažurirano: 01.12.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 3.033 uzorka, od kojih je 638 pozitivno na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada su testirana ukupno 985.564 uzorka, a COVID-19 je potvrđen kod 176.570 osoba.\nU protekla 24h, u Federaciji BiH prijavljen je 21 smrtni ishod, i to u Srednjobosanskom, Zeničko-dobojskom, Posavskom, Tuzlanskom, Kantonu Sarajevo i Kantonu 10, dok su 4 smrtna ishoda prijavljena retroaktivno.\nS današnjim danom, broj smrtnih ishoda na području Federacije BiH je 7.003.


VIBER IMA NOVU FUNKCIJU! Svi će da ODLEPE kad ukapiraju o čemu je reč!\nMoje beleške, Foto: Promo\nViber je kreirao “Moje beleške”, nov registar u prikazu četova korisnika koji pomaže u sortiranju spiska obaveza, fotografija, podsetnika i još mnogo čega – na jednom mestu\nObjavljeno: 05.02.2020. 11:19h\n- Olakšavanje dnevnih obaveza je od izuzetnog značaja za naše korisnike, i putem Mojih beleški čemo znatno unaprediti ceo proces - izjavio je Ofir Ejal, Glavni operativni direktor kompanije Rakuten Viber.\n- Naši korisnici već posebno cene Viber i smatraju ga pouzdanim zbog naših funkcija koje štite njihovu privatnost i ubrzavaju performanse aplikacije. Srećni smo što će od sada moći da isprobaju ove nove alatke putem kojih će lako moći da organizuju njihove zamisli, želje I obaveze – i to sve korišćenjem samo jedne aplikacije.


Vranje: Dramaturškinja Aleksandra Jovanović ponos je tog grada, njena knjiga za decu je u katalogu „White Ravens 2021“ - Javni servis\nVranje: Dramaturškinja Aleksandra Jovanović ponos je tog grada, njena knjiga za decu je u katalogu „White Ravens 2021“\nAutorka prvenca – romana za decu „Crna ptica“ uvrštena je u međunarodni katalog „White Ravens 2021“ Minhenske biblioteke za decu i mlade.\nDramaturškinja Aleksandra Jovanović. Fotografija preneta sa portala Danas\nJednostavna i vrlo precizna, kada su u pitanju svi dramaturški zahvati sa kojima se suočava u svom poslu, u Vranju, ali mnogo više u prestonici. To je Aleksandra Jovanović (25), Vranjanka, koja je diplomirala dramaturgiju na Fakultetu dramskih umetnosti u Beogradu.\nNakon što je završila master studije sada je na onim doktorskim.\n-U mom rodnom gradu, Vranju, kada ljudima kažem šta radim oni reaguju: “Dramaturškinja, ah, ti mora da puno dramiš“ – priča nam Aleksandra, dok sedimo u klubu pozorišta „Bora Stanković“, čiji je vredan redovni saradnik.\nPriznaje da je pomalo razočarava to što njeni sugrađani „pogotovu iz mlađe generacije manje čitaju“. Za roman prvenac, „Crna ptica“ koji je bio ujedno i njen diplomski rad na FDU, Aleksandra je dobila prestižnu nagradu „Politikinog zabavnika“ za 2020. Godinu.\nRoman je objavila izdavačka kuća Kreativni centar iz Beograda.\n-Vrlo brzo je roman izašao iz štampe, nakon nekoliko meseci, koliko sam radila sa urednicima iz ove kuće. Namera je da od toga napravimo film za decu, a s obzirom na celokupnu dramaturgiju u štivu za to će biti potrebno ne malo para. No, nikad se ne zna, jer kod nas produkcija dečjih filmova se tek razvija, a za realizaciju ovog, po mom romanu, budžet ne bi bio mali – iskrena je naša sagovornica.\nKao dramaturškinja radila je sa ansamblom vranjskog pozorišta na više predstava, dve posledje su „Žorž Danden“ i „Okamenjeno more“.\nJednostavno i bez autoritarnosti komunicira sa ljudima oko sebe, sasvim sigurna da je ono što radi najbolje.\nVranjsko pozorište, koje je od 1997.godine ponovo u statusu profesionalnog, nikada u svojoj istoriji nije imalo za konkretnog saradnika profesionalnog dramaturga.\nVoleli bi da ova skromna i po svemu jednostavna devojka bude njihov stalni član, što je, ipak, priča koja u ovom trenutku za Aleksandru „nije aktuelna“.\nGlumac i umetnički rukovodilac vranjskog teatra Bojan Jovanović, na pitanje novinara Danasa, o „liku i delu“ Jovanovićeve, kao iz topa odgovara:\n-Ona predstavlja budućnost srpskog dramskog stvaralaštva. Otkrivam čitaocima Danasa da će njen roman „Crna ptica“ imati svoju premijeru baš u našem pozorištu. Nenametljiva, a puna znanja i izgrađene pozorišne etike, ona je dragoceni saradnik . Njeno prisustvo ovde među nama je dragoceno jer utiče vrlo snažno na podizanje kvaliteta naše produkcije, čemu težimo, i od velike je pomoći svima nama – navodi naš sagovornik.\nAleksandra Jovanović je za svoju pesničku zbirku „Jagma“ dobila pesničku Nagradu „Mladi Dis“. Vranjanci koji je znaju uvek se raduju kada iz prestonice stigne u svoj rodni grad i sa ne malom profesionalnom pažnjom uđe u zgradu pozorišta.\nMnogi su otišli zauvek, a jako je važno da se ljudi poput ove vedre, jednostavne i šarmatne Vranjanke vraćaju, znajući da „imaju šta da ponude“.


Francuskim kompanijama savetovano da se spremaju za „bregzit“ bez dogovora - Sputnjik Srbija\n08:01 04.11.2019 (osveženo 09:19 04.11.2019) Preuzmite kraći link\nKako je sinoć preneo „Asošijeted pres“, ona je za „Radio Evropa 1“ rekla da savetuje francuskim kompanijama da se pripreme za scenario da će Velika Britanija iz EU izaći bez dogovora.\nDe Monšalenova je branila stav Francuske da se Velikoj Britaniji ne produži rok za „bregzit“, jer francuski poslovni svet i porodice zahtevaju „jasnost“ po tom pitanju.\nEU je, ipak, rok za „bregzit“ produžila do 31. januara iduće godine, preneo je Tanjug.\nBritanski premijer Boris Džonson obećao je da će izvesti Britaniju iz EU 31. oktobra sa dogovorom ili bez njega, ali je parlament odbacio taj njegov plan. Vanredni izbori u Britaniji zakazani su za 12. decembar.


Najveći problem zdravstva odlazak lekara i, posebno, sestara\nTanjug 10. februara 2019. 15:37\nBELA CRKVA – Predsednik Aleksandar Vučić izjavio je danas popodne da je Srbija 2012. godine bila najgora u Evropi, prema indeksu koji meri stanje u zdravstvu u EU, dok je danas bolja od osam zemalja.\nTokom obilaska bolnice za plućne bolesti u Beloj crkvi, Vučić je, upitan koliko je uloženo u zdravstvo od 2014. godine, rekao da su nabavljene nove medicinske mašine – od gama noža, akceleratora, kao i da su renovirana odeljenja i cele bolnice u Srbiij.\n„Bez obzira na sve to, mnogo se sekiram, jer koliko god da ulažete uvek naiđete na nešto što nije obnavljano decenijama i što liči na ‘šupu i rupu’, a ne na dom zdravlja“, rekao je Vučić.\n„Dakle, imamo, ali potrebna su nam veća povećanja, 30 odsto da uvećamo da bi ljudi bili motivisani da ostanu ovde“, kazao je Vučić.\nDodao je da, kada bi lekar specijalista imao platu od 2.200 evra, onda ne bi „jurio“ u neku evropsku zemlju, te konstatovao da su za to potrebna mnogo veća povećanja.\n„To je vrzino kolo u kojem moramo pažljivo da se ponašamo, da jačamo našu ekonomiju i uz jačanje ekonomije, da radimo na tome“, rekao je Vučić.


UPFBiH – Podrška inicijativi za povrat uplaćenih sredstava za carine – Biznis.ba\nUPFBiH – Podrška inicijativi za povrat uplaćenih sredstava za carine\nobjavljeno 06. jul 2018. u 14:50\nUdruženje poslodavaca FBiH (UPFBiH) u dopisu upućenom Vijeću ministara BiH i Upravi za indirektno oporezivanje BiH podržalo je inicijativu Privredne komore FBiH za povrat uplaćenih sredstava na ime carine za uvoz mašina i opreme za proizvodnju.\nKako navode poslodavci, zbog neblagovremenog donošenja podzakonskih akata Zakona o carinskoj politici BiH, odnosno Odluke o uvjetima i postupku ostvarivanja prava na oslobađanje od plaćanja uvoznih dadžbina, privrednici, iako je predviđeno Zakonom, nisu bili oslobođeni plaćanja uvoznih dadžbina.\n– Udruženje poslodavaca FBiH podržava inicijativu Privredne komore FBiH u kojoj se traži pronalaženje modusa za rješavanje problema nastalog zbog kašnjenja donošenja provedbenog propisa. Članom 276. Zakona o Carinskoj politici Bosne i Hercegovine utvrđeno je da se propis iz člana 208. navedenog zakona donosi u roku od šest mjeseci od dana stupanja na snagu, odnosno 29. januara 2016. godine. Međutim, odluka nije donesena nakon šest mjeseci, već nakon više od dvije godine od stupanja na snagu Zakona – navodi se u dopisu.\nZbog ovog propusta učinjena je šteta privrednim subjektima, te je poslovna zajednica BiH u višemilionskom gubitku, a radi se o sredstvima koja su mogla biti investirana u proširenje proizvodnje i novo zapošljavanje, navode iz Udruženja poslodavaca FBiH.\nSmatraju da je inicijativa vrijedna pažnje nadležnih organa, te zahtjevaju da se iznađe rješenje za obeštećenje privrednika, odnosno da se kompanijama izvrši povrat uplaćenih sredstava na ime carina za navedeni period.


Iran i Rusija razgovaraju o kripto transakcijama kako bi izbegli međunarodne sankcije - Crypto Telegraf\nUtorak, 22. Maj 2018 Četvrtak, 24. Maj 2018 T.A.\nIran i Rusija bi mogli da počnu da koriste kriptovalute kako bi izbegli zapadne sankcije, izvestio je 17. maja ruski portal RBC.\nMohamed Reza Pourebrahimi, šef iranske parlamentarne komisije za ekonomske poslove, govorio je o kriptovalutama kao obećavajućem načinu za obe zemlje da izbegnu transakcije u američkim dolarima, kao i moguću zamenu SWIFT-a, međubankarskog platnog sistema.\nNa sastanku s Dmitrijem Mezentsevom, predsednikom Odbora za ekonomsku politiku Saveta Federacije, Pourebrahimi je rekao da su “angažovali Centralnu banku Irana da razvija predloge za korišćenje kriptovaluta”.\nPourebrahimi je dodao kako je dan pre razgovarao o toj temi u Odboru za ekonomsku politiku državne Dume i da je Iran uspostavio saradnju sa Rusijom po ovom pitanju:\n“Oni [Rusija] dele naše mišljenje. Rekli smo da ako uspemo da razvijemo ovaj plan, onda ćemo biti prve zemlje koje koriste kriptovalutu u razmeni dobara.”\nZauzvrat, Mezentsev je istakao kako bi “međubankarski odnosi između naših zemalja trebali da budu od velikog značaja” protiv međunarodnih sankcija koje su trenutno uvedene protiv Rusije i Irana. Susret međubankarske radne grupe o finansijskoj i međubankarskoj saradnji održaće se 5. jula ove godine u Teheranu, piše RBC.\nProšle nedelje Pourebrahimi je rekao da bez pristupa međunarodnom bankarskom sistemu, iranski građani do sada su uspeli da izvuku neverovatnih 2,5 milijarde dolara iz zemlje u kriptovalutama.\nVenecuela, kao još jedna od zemalja koja se suočava sa međunarodnim sankcijama, nedavno je lansirala svoju kriptovalutu petro. Taj potez su neki kritičari videli kao nezakonit način ulaska na međunarodno finansijsko tržišta. Nakon lansiranja Petro novčića i Turska i Iran izrazili su želju za emitovanjem svojih vlastitih kriptovaluta, s time da će ruska KriptoRublja biti lansirana sredinom 2019. godine.\n← WSJ: Coinbase je razgovarao sa američkim regulatorima o sticanju dozvole na federalnom nivou\nŠvicarska je proglašena najboljom zemljom za Blockchain u Europi →\nSrijeda, 16. Maj 2018 T.A. 0\nPetak, 5. April 2019 T.A. 0